mteb/MIRACLReranking huggingface dataset:
কুরআন অনুবাদ ইসলামী ধর্মতত্ত্ব অনুসারে, কুরআন এর আবির্ভাব খুব নির্দিষ্টভাবে আরবি ভাষাতেই হয়েছে, এবং তাই কুরআনীয় আরবিতেই এর পাঠ করা উচিৎ। অন্য ভাষায় এটি অনুদিত হলে তা মানুষ দ্বারা রচিত হবে, এবং এরফলে মুসলিমদের মতে মূল আরবিতে লেখা গ্রন্থে যে পবিত্রতা ও অনন্যতা থাকে সেটা অনুদিত গ্রন্থে আর থাকবে না, কেননা এই অনুবাদগুলোতে সূক্ষ্মভাবে অর্থের পরিবর্তন ঘটে, তাই কুরআন এর অনুবাদকে অনুবাদ না বলে প্রায়ই "ব্যাখ্যা" বা "অর্থের অনুবাদ" বলা হয় (এই "অর্থ" বলতে কুরআন এর বিভিন্ন আয়াতের বিভিন্ন অর্থের সমাহারকে বোঝানো হয় যেখানে এই আলাদা আলাদা অর্থগুলো একে অপরের থেকে ভিন্ন হতে পারে, এবং অনুবাদগুলোর ক্ষেত্রে এই স্বীকারোক্তির উল্লেখ থাকে যে, এই তথাকঠিত অনুবাদ একটি সাম্ভাব্য ব্যাখ্যা মাত্র, এবং এটিকে মূল কুরআন এর পূর্ণাঙ্গ সমতুল্য হিসেবে দাবি করা হচ্ছে না)। যেমন পিকথাল তার অনুবাদকে "দ্য কোরান" (কুরআন) না লিখে "দ্য মিনিং অফ দ্য গ্লোরিয়াস কোরান" (মহার কুরআন এর অর্থ) লিখেছিলেন।
ধর্মের সমালোচনা প্রাচীন ও মধ্যযুগীয় পৃথিবীতে, আধুনিক ‘religion’ শব্দের ব্যুৎপত্তিগত লাতিন শব্দমূল "religio" -কে বোঝা হতো ব্যক্তিবিশেষের উপাসনা করার গুণ হিসেবে; কখনই মতবাদ, চর্চা কিংবা জ্ঞানের উৎসকে নির্দেশ করতে ব্যবহৃত হতো না। ধর্মের আধুনিক ধারণা এমন এক বিমূর্ততা, যা ধর্মকে কতকগুলো স্বতন্ত্র বিশ্বাস বা মতবাদের সমষ্টি হিসেবে উপস্থাপন করে। ধর্মের অর্থ হিসেবে এটি অতি সাম্প্রতিক একটি উদ্ভাবন, ইংরেজি ভাষায় যার ব্যাপক ব্যবহার সপ্তাদশ শতাব্দী থেকে লক্ষণীয়। এসময় ‘ধর্ম’ বলতে বোঝানো হতে থাকে ‘উপাসনা ধর্মকে’। ইতিহাসবেত্তারা এর কারণ হিসেবে প্রটেস্ট্যান্ট সংস্কারের সময়ে খ্রিষ্ট ধর্মের বিভাজন ও ভ্রমণের যুগে বৈশ্বায়নকে দায়ী করে থাকেন। এ যুগে, ইউরোপীয়দের সাথে অসংখ্য ভিন্ন সংস্কৃতির ও ভাষার দেশী-বিদেশী জনপদের যোগাযোগ স্থাপন আরও সাধারণ একটি ব্যাপারে পরিণত হয়। আবার এসব জনগোষ্ঠীর মধ্যে অনেকেরই নিজ ভাষায় ধর্মীয় ভাব প্রকাশের জন্য ‘religion’ -এর সমতূল্য ধারণা বা সমার্থক শব্দ ছিল না। সপ্তাদশ শতকই সেই সময়, যখন ধর্মের ধারণা আধুনিক আকার পেতে শুরু করে। যদিও বাইবেল, কুরআন এবং অন্যান্য প্রাচীন পবিত্র ধর্মগ্রন্থসমূহের মূল ভাষায় লিখিত সংস্করণে ধর্মের ধারণার কোন সুস্পষ্ট উল্লেখ ছিল না। এমনকি যে সংস্কৃতিতে এই ধর্মগ্রন্হসমূহ লেখা হয় কিংবা যারা এই গ্রন্হগুলো অনুসরণ করতেন তাদেরও ধর্মের কোন সুস্পষ্ট ধারণা ছিল না। উদাহরণস্বরূপ, গ্রিক শব্দ "threskeia "(উচ্চারণ: "থ্রেসকিয়া বা থ্রিসকিয়া") -এর কথা বলা যায়, যেটি হিরোডোটাস ও জোসিফাসের মত প্রখ্যাত গ্রিক লেখকেরা ‘উপাসনা’ অর্থে ব্যবহার করতেন। অথচ আজকের দিনে নিউ টেস্টামেন্টে এর অনুবাদ করা হয়েছে ‘ধর্ম’ হিসেবে। মধ্যযুগেও উক্ত শব্দটি ‘উপাসনা’ কিংবা এর সমার্থক ভাব প্রকাশে ব্যবহৃত হতো। আবার কুরঅানের ক্ষেত্রে, অধিকাংশ সময়ই আরবী শব্দ دين (উচ্চারণ: "দ্বীন") -এর আধুনিক ইংরেজি অনুবাদ করা হয় ‘religion’ বা ধর্ম হিসেবে, কিন্তু সপ্তাদশ শতকের মধ্যভাগ পর্যন্ত অনুবাদকেরা এই শব্দটি ব্যবহার করতেন ‘আইন’ বোঝাতে। এমনকি খ্রিষ্টপূর্ব ১ম শতকেও গ্রিক দার্শনিক জোসিফাস গ্রিক শব্দ "ioudaismos "(উচ্চারণ: "ইউদাইসমোস") -কে ‘সম্প্রদায়’ অর্থে ব্যবহার করতেন, যার সাথে আধুনিককালের এক সেট বিমূর্ত ধারণা ও বিশ্বাসের সমাহার হিসেবে ধর্মের যে সংজ্ঞা প্রণীত হয়েছে তার কোন সম্পর্ক নেই। যদিও বর্তমানকালে অনেকেই "ioudaismos" -কে ‘ইহুদি ধর্ম’ (Judaism) হিসেবে অনুবাদ করেন। উনবিংশ শতকেই প্রথম চলিত ভাষায় ‘বৌদ্ধ ধর্ম’ (Buddhism), ‘হিন্দু ধর্ম’ (Hinduism), ‘তাওবাদ’ (Taoism), ‘কনফুসিয়ানিজম’ (Confucianism) প্রভৃতি শব্দের উন্মেষ ঘটে। জাপানের সুদীর্ঘ ইতিহাস পর্যালোচনায় দেখা যায়, জাপানে কখনই কোথাও ‘ধর্মের’ কোন ধারণা ছিল না। যেহেতু জাপানী ভাষায় ‘ধর্ম’ বোঝাতে কোন শব্দ ছিল না, এমনকি এর কাছাকাছি ভাব প্রকাশ করে এমন কোন শব্দও না থাকায়, যখন ১৮৫৩ সালে মার্কিন রণতরীগুলো জাপানের উপকূলে এর জলসীমায় অবস্থান নেয় এবং তৎকালীর জাপান সরকারকে অন্যান্য অনেক বিষয়ের সাথে ধর্মের স্বাধীনতাকেও রাষ্ট্রনীতি হিসেবে স্বীকার করে সন্ধিপত্রে স্বাক্ষরের জন্য চাপ দিতে থাকে, তখন জাপান সরকার বাধ্য হয় এই পশ্চিমা ধারণা গ্রহন করতে।
আর্-রাহীকুল মাখতূম এই জীবনীগ্রন্হে মুহাম্মদ (সাল্লাল্লা-হু 'আলাইহি ওয়া সাল্লাম)-য়ের জীবনের বিভিন্ন পর্যায়ের ঘটনাগুলো তুলে ধরা হয়েছে। রিয়াদভিত্তক প্রতিষ্ঠান দ্য কুরআন পাবলিশিং এন্ড প্রিন্টিং এর তত্ত্বাবধানে এর সম্পাদনা সম্পন্ন হয়। ১৯৯৯ সালে খাদিজা আখতার রেজায়ী বইটির বাংলা অনুবাদ করেন এবং আল কুরআন একাডেমী পাবলিকেশন্স বইটি প্রকাশ করে। বইটি বাংলা ভাষায় অনূদিত হবার পর অত্যন্ত পাঠক জনপ্রিয়তা লাভ করে। মাত্র পঞ্চান্ন দিনের মাথায় বইটির দ্বিতীয় সংস্করণ সহ এ পর্যন্ত পনের বছরে বইটির একুশটি সংস্করণ বের হয়েছে। পরবর্তীতে তাওহীদ পাবলিকেশন্স বইটির অনুবাদ বের করে। এ প্রকাশনী থেকে অনুবাদ করেছেন আব্দুল খালেক রাহমানী। বইটির নাম রাহিকূল মাখতূম এর অর্থ হল ছিপি আটা বোতল। লেখক এই জীবনীগ্রন্হের নামকরণ করেছেন পবিত্র কুরআনের সূরা মুতাফ্‌ফিফীনের আয়াত ২৫ থেকে । মূল বইটি প্রায় ৬০০ পৃষ্ঠা হলেও বাংলা অনুবাদে ৫৩০ পৃষ্ঠা হয়েছে। বইটির ইংরেজী অনুবাদের নাম The Sealed Nectar.
গিরিশ চন্দ্র সেন কেশবচন্দ্রের অনুরোধ ও ব্যবস্থাপনাতে তিনি ফার্সি ভাষায় আরো গভীর জ্ঞান লাভ এবং আরবি-ফার্সি সাহিত্যের ওপর পড়াশোনা করার জন্য কানপুর ও লখনউ গমন করেন। ফিরে আসার পর কেশবচন্দ্রের উৎসাহেই তিনি ইসলামি দর্শনের উপর গবেষণা শুরু করেন। কিন্তু ইসলাম ধর্ম সম্পর্কে পড়াশোনা ও গবেষণা করার জন্য প্রধান বাঁধাই ছিল ভাষা। হিন্দু ও খ্রিস্ট ধর্মের ধর্মগ্রন্থসমূহ অনেক আগেই বাংলায় অনূদিত হয়েছিল, কিন্তু ইসলাম ধর্মের কোন ধর্মশাস্ত্রই বাংলাভাষায় ছিলনা। বিশেষ করে পবিত্র কুরআন ও হাদিস তখনো বাংলায় প্রকাশিত হয়নি। যার ফলে কুরআনের মর্মার্থ অনুবাধন করা থেকে বৃহত্তর মুসলিম গোষ্ঠী পুরোপুরিই বঞ্চিত ছিল। তাই ব্রাহ্মসমাজের কেশবচন্দ্র সেন পরিচালিত নববিধান সভা ইসলাম ধর্মগ্রন্থসমূহ বাংলায় অনুবাদ করার সিদ্ধান্ত গ্রহণ করে। স্বাভাবিকভাবেই, আরবি-ফার্সি ভাষার সুপন্ডিত ভাই গিরিশচন্দ্র সেন অত্যন্ত দক্ষতার সাথে এ দায়িত্বপূর্ণ কাজ সম্পন্ন করেন।
কুরআন অনুবাদ কুরআন এর লেখার আসল অর্থ একই সাথে নবী মুহাম্মাদ এর জীবন এবং প্রাথমিক মুসলিম সম্প্রদায়ের ঐতিহাসিক ঘটনাবলির উপরেও নির্ভর করবে যখন কুরআন এর আবির্ভাব ঘটে। এই বিষয়ে তদন্তের জন্য হাদিস ও সিরাত সম্পর্কিত বিস্তারিত জ্ঞানের প্রয়োজন হয়, যেগুলো নিজেই খুব ব্যাপক এবং জটিল। এর ফলে অর্থের অনিশ্চয়তায় আরেকটি নতুন মাত্রা যুক্ত হয় এবং অনুবাদের কোন ভাষাবিদ্যার নিয়মের দ্বারা এই অনিশ্চয়তাকে দূর করা যায় না।
আব্দুল করিম পারেখ আব্দুল করিম পারেখ (১৯২৮ - ১১ সেপ্টেম্বর ২০০৭) ছিলেন একজন ভারতীয় মুসলিম বিশেষজ্ঞ, লেখক ও অনুবাদক, যিনি পবিত্র কুরআন শরীফ উর্দু, হিন্দি ও মারাঠি ভাষায় অনুবাদ করেছিলেন|
কুরআনের সমালোচনা ও খণ্ডন কুরআনের সমালোচকদের মতে, কুরআন এমন একটি গ্রন্থ যা রচিত হয়েছিল আরবি ভাষায় কেবল আরবদেশের মানুষ দের জন্য কেবল সপ্তম শতাব্দীর জন্য। যে সকল বক্তা দাবি করেন, কুরআন এসেছে সমগ্র বিশ্বের মানুষদের জন্য, তাদের সমালোচনা করে তারা বলেন, কুরআন যদি সারা বিশ্বের মানুষদের জন্য পালনীয় বলে দাবি করে, তাহলে সেখানে এমন কোন বিধান থাকা উচিৎ নয়, যা আদৌ পালনযোগ্য নয়।
আয়াত মুসলিম ধর্মগ্রন্থ আল-কুরআনের সূরাসমূহের পঙক্তি বা বাক্যকে বহুবচনে আয়াত () এবং একবচনে আয়াহ ( ) বলা হয়। তবে বাংলা ভাষায় একবচন ও বহুবচন উভয় ক্ষেত্রেই "আয়াত" শব্দটিই বহুল প্রচলিত। কুরআনে মোট ৬২৩৬টি আয়াত রয়েছে।কোন কোন বর্ণনায় ৬৬৬৬ বলে উল্লেখ করা হয়েছে।
মুহিউদ্দীন খান প্রতিভাধর মাওলানা মুহিউদ্দীন খান বাংলা ভাষায় ইসলামি সাহিত্য রচনা, সম্পাদনা ও প্রকাশনার ক্ষেত্রে অনন্যসাধারণ ভূমিকা পালন করেছেন। বাংলা ভাষায় সিরাত সাহিত্যের বিকাশে তার অবদান অবিস্মরণীয়। হজরত মুহাম্মদ মোস্তফা সা: সাহিত্যের আলাদা একটা বিষয় হতে পারেন; এবং সেটা হতে পারে অতুলনীয়, এই ধারণার বাস্তবতা দিয়েছেন তিনি। আজ সিরাত সাহিত্য বাংলা ভাষায় একটি সমৃদ্ধ শাখা। তিনি প্রায় ১০৫ খানা গ্রন্থ অনুবাদ ও রচনা করেছেন। পবিত্র কুরআনকে বাংলাভাষীদের মধ্যে জনপ্রিয় করে তুলতে মরহুমের ভূমিকা প্রতিষ্ঠানতুল্য। তার সম্পাদিত ‘মাসিক মদীনা’র প্রশ্নোত্তর সঙ্কলন ‘সমকালীন জিজ্ঞাসার জবাব’ ২০ খণ্ডে প্রকাশিত হয়েছে। মাসিক মদীনা লাখো মানুষকে বছরের পর বছর ইসলামি সাহিত্যের মৌলিক ধারার সাথে সম্পৃক্ত রেখেছে। মাসিক মদীনা এবং মাওলানা মুহিউদ্দীন খান যেন অভিন্ন এক পরিচিতি।
আল্লামা মুফতি মুহাম্মদ শফী (রহ.) বিরচিত ৮ খণ্ডের কালজয়ী তাফসির গ্রন্থ ‘মাআরিফুল কুরআন’ তিনি উর্দূ থেকে বাংলায় ভাষান্তর করেন। ইসলামিক ফাউণ্ডেশন থেকে এটি প্রকাশিত হয়। ১৪১৩ হিজরীতে মদীনাস্থ বাদশাহ ফাহদ কুরআন মুদ্রণ প্রকল্পের উদ্যোগে ‘মাআরিফুল কুরআন’ সংক্ষিপ্তাকারে ১খণ্ডে বাংলায় ছেপে সারা দুনিয়ায় বাংলাভাষীর মধ্যে বিনামূল্যে বিতরণ করা হয়। ইমাম গাজালীর ‘ইহয়াউ উলুমিদ্দিন’ ও মাওলানা আবুল কালাম আযাদের ‘ইনসানিয়ত মওত কে দরওয়াযে পর’ ( জীবন সায়াহ্নে মানবতার রূপ) গ্রন্থের স্বার্থক অনুবাদক মাওলানা মুহিউদ্দিন খান (রহ.)। তাঁর প্রতিষ্ঠিত মদীনা পাবলিকেশন্স ১৯৫৭ সাল হতে এ পর্যন্ত কুরআন, হাদীস, সীরাতে রাসূল, ইতিহাস, ঐতিহ্য ও অভিধান বিষয়ক ৬০০ মানসম্মত গ্রন্থ প্রকাশ করেছে।
শেখ মুহাম্মদ কারাকুন্নু শেখ মোহাম্মদ কারাকুন্নু ৪৭টি ইসলামিক বই রচনা করেছেন এবং ১৪টি বই অনুবাদ করেছেন। তিনি ইসলামের বিভিন্ন বিষয়ের উপর আয়োজিত অনুষ্ঠান এবং আন্ত ধর্মীয় সংলাপ ও বিতর্কের বিভিন্ন পর্যায়ে একজন সক্রিয় ব্যক্তি হিসেবে অংশগ্রহণকারী করেন। ব্যাপকভাবে প্রচলিত বই "Quran Lalitha saram" (simple meaning of Quran) (কুরআন এর সহজ অর্থ) শেখ মোহাম্মদ কর্তৃক রচনা করা হয় এবং ভানিডাস এলায়ভুর বইটি। তিনি তার কাজ স্বীকৃতিস্বরুপ অনেক পুরস্কার জিতে নিয়েছেন। তার কিছু বই হল:মালায়ালাম ভাষায় অনুবাদঃ
কুরআনের সমালোচনা ও খণ্ডন মুসলিম ভাষ্যকারগণের মতে, উপরের আয়াতে ‘আকাশের কোন খণ্ড বলতে যা বোঝানো হয়েছে, তা আরবি ‘কিসাফাম মিনা-স সামা-ই’ এর অনুবাদ। মূল আয়াতে ‘মিন’ নামে যে অব্যয় ব্যবহার করা হয়েছে, ‘থেকে’, ‘হতে’, ‘পক্ষ থেকে’। তাই, ‘কিসাফাম মিনাস সামাই’ বাক্যাংশের অর্থ ‘আকাশ হতে কোন বস্তু খণ্ড’।
জহুরুল হক (অনুবাদক) জহুরুল হক আল-কুরআনের অসমীয়া অনুবাদটিকে তিনটি খন্ডে প্রকাশ করেন। ১৯৯৩ সালে তিনি আল-কুরআনের ইংরেজী অনুবাদের কাজে হাত দেন। ২০০০ সালের ১লা এপ্রিল তিনি "ট্রান্সলেশন এ্যান্ড কমেন্টারি অফ দ্য হোলি কুরান"(পবিত্র আল কুরআনের অনুবাদ ও ধারাবর্ণনা) নামে তার সাড়ে-বারশত-এরও অধিক পৃষ্ঠা সম্বলিত আল কুরআনের ইংরেজী অনুবাদ ও বিবরণ গ্রন্থ আকারে প্রকাশ করেন। ইতিমধ্যে তার নিজের অনূদিত আল-কুরআনের অসমীয়া অনুবাদের তৃতীয় সংষ্করণ প্রকাশিত হয়েছে।
অনুবাদে হ্যারি পটার যদি কোন প্রকাশক বইগুলোকে অন্য কোন ভাষায় বৈধভাবে অনুবাদ করতে চায় তাহলে তাকে সর্বপ্রথম লেখিকার এজেন্ট দ্য ক্রিস্টোফার লিটল লিটারারি এজেন্সির সাথে যোগাযোগ করার মাধ্যমে একটি চুক্তি সই করতে হয়। জেকে রাউলিংয়ের ওয়েবসাইটে বৈধ প্রকাশকদের একটি তালিকা রয়েছে। প্রকাশকরা অনুবাদক নির্বাচন করে।
সহাবস্থান কোন শব্দসমষ্টি সহাবস্থান কি না, তা পরীক্ষা করার খুব সহজ উপায় হল ঐ শব্দসমষ্টিটিকে অন্য একটি ভাষায় আক্ষরিক অনুবাদের চেষ্টা করা। যদি আক্ষরিক অনুবাদ করার পর দেখা যায় অনুবাদটি সঠিক হয়নি, তাহলে বুঝতে হবে এই শব্দসমষ্টিটি একটি সহাবস্থান। যেমন – ইংরেজি “take an exam” এর আক্ষরিক অনুবাদ “পরীক্ষা নেওয়া”, কিন্তু বাংলাতে সঠিক অনুবাদ হবে “পরীক্ষা দেওয়া”, আবার ইংরেজি “give an exam”-এর আক্ষরিক অনুবাদ “পরীক্ষা দেওয়া”, কিন্তু বাংলাতে এর সঠিক অনুবাদ “পরীক্ষা নেওয়া”। এ থেকে বোঝা যায়, ইংরেজিতে take an exam এবং give an exam উভয়ই দুইটি সহাবস্থানের উদাহরণ।
ফিকহ হাদিসের শাব্দিক ও পারিভাষিক বিভিন্ন অর্থ আছে। কিন্তু ইসলামি আইনবিজ্ঞানের ভাষায় হাদিস বলে বোঝানো হয় এমন বিষয়কে, কথা, কাজ কিংবা আচরণের মাধ্যমে মুহাম্মাদ সাল্লাল্লাহু আলাইহি ওয়া সাল্লাম থেকে যা সম্পর্কে সম্মতি অথবা নিষেধাজ্ঞা বর্ণিত রয়েছে। ইসলামি আইনে পরিভাষায় কখনো কখনো হাদিসের সমার্থক হিসেবে ""সুন্নাত"" শব্দটিও ব্যবহার করা হয়। আইনের উৎস হিসেবে হাদিসের স্থান কুরআনের পরের স্তরে। কারণ, হাদিসের মাধ্যমে কুরআনের বিভিন্ন বিধানের ব্যাখ্যা দেয়া হয়। কিন্তু হাদিস আইন প্রণয়নের ক্ষেত্রে কুরআন থেকে স্বতন্ত্র। কারণ, হাদিসে এমন বহু বিধান উল্লেখ করা হয়েছে, যা সম্পর্কে কুরআনে কোন আলোচনা করা হয়নি। তবে হাদিস থেকে যে কোন বিধার আহরণের জন্য হাদিসটিকে অবশ্যই হাদিস বিশারদগণের কাছে মানোত্তীর্ণ হতে হবে। নইলে সে হাদীস থেকে বিধান গ্রহণ কিংবা প্রণয়ন করা যাবে না।
আচেহ সালতানাত আচেহ নিজেকে পাসাইয়ের উত্তরাধিকারী হিসেবে দেখে যা ছিল দক্ষিণপূর্ব এশিয়ার প্রথম ইসলামি রাষ্ট্র। একে মক্কার বারান্দা বলা হত এবং এটি ইসলামি পান্ডিত্যের একটি কেন্দ্র হয়ে উঠে। এখানে কুরআন ও অন্যান্য ইসলামি গ্রন্থ মালয় ভাষায় অণুবাদ করা হয়। আচেহর গুরুত্বপূর্ণ পন্ডিতদের মধ্যে রয়েছেন হামজা পানসুরি, শামসউদ্দিন এবং ভারতীয় নুরউদ্দিন আর-রানিরি।
জাকির নায়েক ডঃ জাকির নায়েক বিভিন্ন সময় বিভিন্ন বিষয়ে বক্তব্য রেখেছেন। তার বক্তৃতায় বিভিন্ন সম্প্রদায়ের আমন্ত্রিত ও অনামন্ত্রিত শ্রোতাগণ অংশগ্রহণ করেন। তার উল্লেখযোগ্য বক্তৃতা পরবর্তীতে মূল ইংরেজিসহ একাধিক ভাষায় বই হিসাবে প্রকাশিত হয়েছে। ২০০৭ সালে দার- উস- সালাম প্রকাশনী (সৌদি আরব) জাকির নায়েকের দুইটি বই প্রকাশ করে। যথাঃ ‘দি কনসেপ্ট অফ গড ইন মেজর রেলিজিওনস’ (জনপ্রিয় ধর্ম গুলোতে ঈশ্বরের ধারণা)এবং ‘দি কুরআন অ্যান্ড মর্ডান সায়েন্সঃ কম্পিটেবল অর ইনকম্পিটেবল’ (কুরআন এবং আধুনিক বিজ্ঞানঃ সাদৃশ্যপূর্ণ নাকি বৈসাদৃশ্যপূর্ণ) । বাংলাদেশে একাধিক প্রকাশনী তাঁর বইসমূহ বাংলায় অনূবাদ করে ধারাবাহিকভাবে প্রকাশ করেছে।
মধ্যযুগীয় বাংলা অনুবাদ সাহিত্য আদর্শ অনুবাদকের একটা বিশেষ যোগ্যতা অপরিহার্য। ভাষান্তর করতে হলে উভয় ভাষার গতিপ্রকৃতি, বাকভঙ্গি ও বাকবিধির বিষয়ে অনুবাদকের বিশেষ ব্যুৎপত্তির দরকার।তাহলেই ভাষান্তর নিখুঁত ও শিল্পগুণান্বিত হয়।তাই ভাষাবিদ কবি ছাড়া অন্য কেউ কাব্যের সুষ্ঠু অনুবাদে সমর্থ হয় না।মধ্যযুগে অ-কবিও অনুবাদ কর্মে উৎসাহী ছিলেন।তাই অনুবাদে নানা ত্রুটি দেখা যায়।এছাড়া এঁরা নিজেদের সামর্থ্য রুচিবুদ্ধি ও প্রয়োজন অনুসারে মূল পাঠের গ্রহন-বর্জন ও সংক্ষেপ করেছেন।এজন্য মধ্যযুগের বাংলা ভাষায় কোন তথাকথিত অনুবাদই নির্ভরযোগ্য নয়।সবগুলোই কিছু কায়িক,কিছু ছায়িক,কিছু ভাবিক অনুবাদ এবং কিছু স্বাধীন রচনা।কাব্য সাহিত্যের অনুবাদ আক্ষরিক হতেই পারে না।
সাংখ্যকারিকা ষষ্ঠ শতকে সাংখ্যকারিকা চীনা ভাষায় অনুবাদ করা হয়। ১৮৩২ খ্রিস্টাব্দে, খ্রিস্টান ল্যাসেন ল্যাটিন ভাষায় পাঠ্যটি অনুবাদ করেছিলেন। এইচ.টি. কোলব্রুক প্রথম এই গ্রন্থটির অনুবাদ ইংরেজিতে করেন। উইন্ডিশম্যান ও লরিসনার এটি জার্মানে অনুবাদ করেছিলেন এবং পটিয়ার ও সেন্ট হিলির ফরাসি ভাষায় অনুবাদ করেছিলেন।
জহুরুল হক (অনুবাদক) ড. জহুরুল হক ভারতের আসাম প্রদেশের সুন্নি মুসলিম পরিবারে জন্মগ্রহণ করেন। দীর্ঘ বার বছর পরিশ্রমের পর তিনি ১৯৮৬ সালে আল-কুরআনের বাংলা অনুবাদ প্রকাশ করেন। আল-কুরআনের বাংলা অনুবাদ চলাকালীন সময়েই তিনি অসমীয়া অনুবাদের কাজে হাত দেন।
স্কু-গ্দুং-'বার-বা তিব্বতী ভাষায় রচিত স্কু-গ্দুং-বার-বা কোন গ্রন্থ থেকে অনুবাদ করা হয়েছে, তা নির্ণয় করা যায় না। শুধুমাত্র অতিযোগ তত্ত্বের উপদেশবর্গ শিক্ষায় এই তন্ত্রের উল্লেখ পাওয়া যায়। বিমলমিত্র ও পদ্মসম্ভবের পঁচিশজন শিষ্যের একজন স্কা-বা-দ্পাল-ব্র্ত্সেগ্স এই তন্ত্রটি অনুবাদ করেন।
বৌদ্ধধর্মের ইতিহাস বিভিন্ন ভাষাবিদরা এটাও অভিমত করেন যে, এই মহাসঙ্গীতির ফলে "সর্বস্তিবধিন অভিধর্ম" গ্রন্থের ভাষারূপের পরিবর্তন সাধিত হয়েছিল, যেখানে প্রাকৃত ভাষা থেকে এটিকে সংস্কৃত ভাষায় পরিবর্তন করা হয়েছিল। ভাষারূপের পরিবর্তন সাধিত হলেও ধর্মীয়-গ্রন্থটির মূল উপজীব্য হারিয়ে যায় নি। এছাড়াও তৎকালীন ভারতে উচ্চ-শ্রেণীর ব্রাহ্মণ, প্রাচীন ভারতীয় দার্শনিক ও চিন্তাবিদদের ভাষা সংস্কৃত হওয়ায়, সর্বস্তিবধিন অভিধর্ম গ্রন্থটি ভাষা রূপান্তরে আলাদা তাৎপর্য পায়। আর এইভাবে ভাষারূপের পরিবর্তন সাধন করে সর্বস্তিবধিন অভিধর্ম গ্রন্থটি ভারতের বহু চিন্তাবিদ ও মানুষদের মধ্যে পাঠক-প্রিয়তা অর্জন করে। আর ঠিক এই কারণেই বহু বৌদ্ধ পন্ডিতদের মধ্যে তাদের অন্যান্য ধর্মীয় গ্রন্থের গ্রহণযোগ্যতা অর্জনের জন্য ধর্মীয় গ্রন্থের শ্লোক ও বক্তব্যগুলো সংস্কৃত ভাষায় অনুবাদ করার ঝোঁক বেড়ে যায়। বৌদ্ধ ধর্মের অন্যান্য শাখা ধর্মী-গ্রন্থ অনুবাদে ব্যস্থ হয় পরলেও থেরবাদ শাখা কিন্তু সে দিকে পা বাড়ায় নি। কারণ জীবিত অবস্থায় বৌদ্ধ স্পষ্টভাবে বারণ করে গিয়েছিল, তার দেয়া বাণীসমূহ কোন বিশেষ ধর্মের উচ্চমার্গের ভাষায় যেন লিপিবদ্ধ করা না হয়; বরং তা যেন কোন স্থানীয় নিচুমার্গের ভাষায় লিপিবদ্ধ হয়। কিন্তু এতো কিছুর পরেও থেরবাদ শাখায় ধর্মীয়-গ্রন্থগুলো যে নিচু-শ্রেণীর যে পালি ভাষায় রচিত হয়েছিল, সেই পালি ভাষা কালক্রমে উচ্চ-শ্রেণীর মানুষের ভাষায় রূপান্তরিত হয়ে যায়।
বাংলা সাহিত্য আদর্শ অনুবাদকের একটা বিশেষ যোগ্যতা অপরিহার্য। ভাষান্তর করতে হলে উভয় ভাষার গতিপ্রকৃতি, বাকভঙ্গি ও বাকবিধির বিষয়ে অনুবাদকের বিশেষ ব্যুৎপত্তির দরকার।তাহলেই ভাষান্তর নিখুঁত ও শিল্পগুণান্বিত হয়।তাই ভাষাবিদ কবি ছাড়া অন্য কেউ কাব্যের সুষ্ঠু অনুবাদে সমর্থ হয় না।মধ্যযুগে অ-কবিও অনুবাদ কর্মে উৎসাহী ছিলেন।তাই অনুবাদে নানা ত্রুটি দেখা যায়।এছাড়া এঁরা নিজেদের সামর্থ্য রুচিবুদ্ধি ও প্রয়োজন অনুসারে মূল পাঠের গ্রহন-বর্জন ও সংক্ষেপ করেছেন।এজন্য মধ্যযুগের বাংলা ভাষায় কোন তথাকথিত অনুবাদই নির্ভরযোগ্য নয়।সবগুলোই কিছু কায়িক,কিছু ছায়িক,কিছু ভাবিক অনুবাদ এবং কিছু স্বাধীন রচনা।কাব্য সাহিত্যের অনুবাদ আক্ষরিক হতেই পারে না।
অনুবাদ ভাষানুবাদ বা অনুবাদ (ইংরেজি: Translation)। একটি ভাষা থেকে অন্য আরেকটি ভাষায় পরিকল্পনাগত রূপান্তর প্রক্রিয়াকেই অনেকে অনুবাদ বলতে চান। ভাষার অনুবাদে দুটি ভাষার মধ্যে যে ভাষা থেকে অনুবাদ করা হয় তাকে "উৎস ভাষা", এবং যে ভাষায় অনুবাদ করা হচ্ছে তাকে "লক্ষ্য ভাষা" বলা হয়। অর্থাৎ উৎস ভাষা থেকে লক্ষ্য ভাষায় ভাষাগত উপাদান এবং যোগ্যতার (বিষয়, বক্তব্য, ভঙ্গি ইত্যদি) দ্বারা পাঠ নির্ণয় করার রূপান্তরের প্রক্রিয়াই ‘ভাষানুবাদ’।
গিরিশ চন্দ্র সেন গিরিশচন্দ্র সেন (জন্ম: ১৮৩৪ - মৃত্যু: ১৯১০)। ভাই গিরিশচন্দ্র সেন নামে তিনি অধিক পরিচিত। তাঁর প্রধান পরিচয় ইসলাম ধর্মের পবিত্র ধর্মগ্রন্থ কুরআন- এর প্রথম বাংলা অনুবাদক হিসেবে। তখন প্রায় ধর্মগ্রন্থ সম্পর্কে সাধারণ মানুষের ধারণা ছিল যে, মূলভাষা থেকে অনূদিত হলে গ্রন্থটির পবিত্রতা ক্ষুণ্ন হবে। পবিত্র কুরআন সম্পর্কেও এমন ধারণা ছিল। এ কারণে অনেক মুসলিম মনীষী এর বঙ্গানুবাদ করতে সাহস পাননি। গিরিশচন্দ্র সেনই অন্য ধর্মালম্বী হয়েও এই ভয়কে প্রথম জয় করেন। শুধু কুরআন শরীফের অনুবাদ নয় তিনি ইসলাম ধর্ম বিষয়ক অনেক গ্রন্থ অনুবাদ করেন। তিনি ইসলাম ধর্ম নিয়ে অনেক গবেষণাও করেন।
সিন্ধি ভাষা ইসলামি সিন্ধি ঐতিহ্য অনুযায়ী, সিন্ধিতে কুরআনের প্রথম অনুবাদ সিন্ধ প্রদেশের মনসুর অঞ্চলে ৮৮৩ খ্রীষ্টাব্দে / ২৭০ হিজরীতে সম্পন্ন হয়েছিল।
কুরআনের প্রথম বিস্তৃত সিন্ধি অনুবাদ করেন আখুন্দ আজাজ আল্লাহ মুত্তালাউই (১৭৪৭-১৮২৪ খ্রীষ্টাব্দ / ১১৬০-১২৪০ হিজরী) এবং ১৮৭০ সালে সেটি প্রথম গুজরাটে প্রকাশিত হয়।
প্রথম মূদ্রণ করেন মুহাম্মদ সিদ্দিক ১৮৬৭ সালে লাহোরে।
জাতিসংঘের অফিসিয়াল ভাষা জাতিসংঘের বিভিন্ন অঙ্গসংস্থা, বিশেষ করে সাধারন সভা (৫১ নং অনুচ্ছেদ অনুযায়ী), অর্থনৈতিক ও সামাজিক পরিষদ এবং নিরাপত্তা পরিষদের (৪১ নং অনুচ্ছেদ অনুযায়ী) সভায় এই ভাষাগুলো ব্যাবহার করা হয়। জাতিসংঘ অধিভুক্ত দেশগুলোর প্রতিনিধিগণ এই ছয়টি ভাষার যেকোন একটি ভাষা ব্যাবহার করে বক্তৃতা দিতে পারবেন। এছাড়াও তিনি চাইলে অন্য কোন ভাষা ব্যাবহার করতে পারবেন এবং সেক্ষেত্রে তাকে এই ছয়টি ভাষার যেকোন একটি ভাষায় অনুবাদ করে দিতে হবে। "জাতিসংঘ ইন্টারপ্রেসেশন সার্ভিস" নামক সেবার মাধ্যমে জাতিসংঘ একটি নির্দিষ্ট ভাষার বিপরীতে বাকি পাঁচটি অফিশিয়াল ভাষায় অনুবাদ প্রকাশ করে।
গুগল অনুবাদ গুগল অনুবাদ হল বিনামূল্যে অনুবাদ সেবা। যেটি এক ভাষা থেকে অন্য ভাষায় অনুবাদ করে। এটি বর্তমানে ১০৩টি ভাষায় উপলদ্ধ। এটা শব্দ, বাক্য এবং ওয়েব পাতা অনুবাদ করতে পারে।
বিবেকচূড়ামণি বইটি একাধিক ভাষায় অনূদিত হয়েছে। অনেক ক্ষেত্রেই অনুবাদের সময় সংশ্লিষ্ট ভাষাতেও টীকা রচিত হয়েছে। ইংরেজিতে স্বামী প্রভবানন্দ ও ক্রিস্টোফার ইশারউড, স্বামী মাধবানন্দ ও স্বামী চিন্ময়ানন্দ এই বইটি অনুবাদ করে টীকারচনা করেন। তামিল ভাষায় বইটির অনুবাদ ও টীকারচনা করেন রমণ মহর্ষি। স্বামী জ্যোতিস্বরূপানন্দ মারাঠি ভাষায় বিবেকচূড়ামণি অনুবাদ করেন। স্বামী বেদান্তানন্দ বাংলায় এই বইটি অনুবাদ করেন।
কুরআনের সমালোচনা ও খণ্ডন সাধারণ আরবি ভাষায় 'কাওকাব' বলতে যে কোন ধরনের জ্যোতিষ্ককে বোঝানো হয়। তাই, উল্কাপিণ্ড এক প্রকারের কাওকাব। এমনকি সে অর্থে তারকা বা নক্ষত্রও এক প্রকারের 'কাওকাব'। আর, 'নাজম' শব্দটির অর্থও তা-ই। বিভিন্ন ধরনের জ্যোতিষ্ক বোঝাতে শব্দটির ব্যবহার প্রাচীন ও বর্তমান আরবি ভাষীদের মধ্যে দেখা যায়। এ অর্থে 'নাজম' শব্দটি অর্থও হতে পারে 'উল্কাপিণ্ড'। তাই, উর্ধ্বজগত থেকে যে জ্বলন্ত অগ্নিপিণ্ড বা উল্কাপিণ্ড কিংবা ধূমকেতু পৃথিবী পৃষ্ঠে এসে পতিত হয়, তাকে আরবি ভাষায় 'শিহাব', 'নাজম' বা 'কাওকাব' যে কোন শব্দ ব্যবহার করে জানানো যেতে পারে।
মহাভারত কাশীরাম রচিত এই মহাভারকটি "ভারত-পাঁচালী" বা ‘"কাশীদাসী মহাভারত"’ নামে বাংলায় সমাদৃত। এছাড়াও কালীপ্রসন্ন সিংহ, কবীন্দ্র পরমেশ্বর ও শ্রীকর নন্দীর লেখা মহাভারতও বাংলায় প্রসিদ্ধি লাভ করেছে।
ইংরেজি ভাষায় মহাভারত প্রথম অনুবাদ করেন কিশোরীমোহন গঙ্গোপাধ্যায়, মুনশিরাম মনোহরলাল প্রকাশনীতে ১৮৮৩ থেকে ১৮৯৬ সালের মধ্যে। গীতা প্রেসের পক্ষ থেকে পণ্ডিত রামনারায়ণদত্ত শাস্ত্রী পাণ্ডে রাম হিন্দি ভাষায় মহাভারতের অনুবাদ করেছেন। অষ্টাদশ শতাব্দীতে সম্রাট আকবরের পৃষ্ঠপোষকতায় ফয়জ়ি ও অাবদুল কাদির বদাউনি ফারসি ভাষায় মহাভারত অনুবাদ করেন, যার নামকরণ করা হয় ‘রজ়্‌ম্নামেহ্’। তামিল ভাষায় মহাভারতের অনুবাদ করেছেন মানালুর রঙ্গচরিয়ার।
ফাউস্ট ১৯৬৭ খ্রিস্টাব্দে দেবব্রত রেজ ফাউস্ট-এর প্রথম পর্বের একটি অনুবাদ করেছিলেন, “ফাউস্ট: বিয়োগান্ত নাটকের প্রথম পর্ব (১৭৭৩-১৮০৮)” শিরোনামে। গ্যেটের করা রেছিলেন ফাউস্ট-এর একটি খসড়ার পরিমার্জিত ও পরিবর্ধিত রূপ এই প্রথম ভাগ। দেবব্রত রেজ ফাউস্ট বাংলা ভাষায় অনুবাদ করেছেন মূল জার্মান ভাষা থেকে। এর ফলে তাঁর অনুবাদ মূলানুগত। ১৯৬৭ খ্রিস্টাব্দে অনুবাদ করলেও তিনি তা জীবদ্দশায় প্রকাশ করেন নি। তাঁর মৃত্যুর পর ২০১৫ খ্রিস্টাব্দে ঢাকার ইউপিএল এই গ্রন্থটি প্রকাশ করে। তার অনুবাদ থেকে কিছু অংশ নিম্নরূপ:
"ফাউস্ট" বাংলা ভাষায় অনুবাদ করেন আহমদ ছফা । তিনি ১৯৭০ খ্রিস্টাব্দে ফাউস্টের অনুবাদ শুরু করেন এবং তা ধারাবহিকভাবে সমকাল পত্রিকায় প্রকাশিত হচ্ছিল। ১৯৮৬ খ্রিস্টাব্দে তা গ্রন্থাকারে প্রকাশে সক্ষম হন। আহমদ ছফা লর্ড ম্যাকিন্সের ইংরেজী অনুবাদ থেকে তা বাংলা ভাষায় তর্জমা করেন। এই অনুবাদ সাহিত্যটি বাংলা সাহিত্যের পাঠকদের কাছে ব্যাপক জনপ্রিয়তা অর্জন করে। বাংলাদেশের জাতীয় অধ্যাপক পণ্ডিত আব্দুর রাজ্জাকের মতে আহমদ ছফার অনুবাদে গ্যোতে এবং আহমদ ছফা উভয়কেই পাওয়া যায়। আহমদ ছফা ‘ফাউস্টের’ ২য খণ্ডের অনুবাদে আর প্রবৃত্ত হন নি। তিনি বলেছেন, এটি একটি অসম্ভব ব্যাপার। আহমদ ছফার অনুবাদ কাব্য সুষমামণ্ডিত। নমুনা নিম্নরূপ:
গিরিশ চন্দ্র সেন কুরআন অনুবাদ শেষ করে ভাই গিরিশচন্দ্র্র সেন বলেছিলেনঃ
কুরআনের সম্পূর্ণ খন্ড একত্রে প্রকাশিত হয় ১৮৮৬ সালে। সম্পূর্ণ খন্ডেই প্রথম তিনি স্বনামে আত্নপ্রকাশ করেন। ভাই গিরিশ্চন্দ্র সেন অনূদিত কুরআনের চতুর্থ সংস্করণে মৌলানা আকরাম খাঁ একটি প্রশংসাসূচক ভূমিকা লিখেছিলেন।
ইসলামের পয়গম্বর নিম্নপ্রদত্ত ছকে কুরআনে বর্ণিত পয়গম্বরগণের তালিকা দেওয়া হয়েছে। প্রযোজ্য স্থানে নামের বাইবেলীয় অনুবাদ দেওয়া হয়েছে। অধিকন্তু, কুরআনে স্পষ্ট উল্লেখ আছে যে এই তালিকা সম্পূর্ণ নয়।
শাহ ওয়ালিউল্লাহ দেহলভী মারাঠা শাসন থেকে ভারতকে জয় করার জন্য তিনি আহমেদ শাহ দুররানির কাছে চিঠি লেখেন। তিনি আরবি থেকে ফারসিতে কুরআন অনুবাদ করেন যাতে মুসলিমরা কুরআনের শিক্ষা বুঝতে পারে।
সূরা আবাসা সূরা আবাসা‌ (আরবি ভাষায়: عبس‎) মুসলমানদের ধর্মীয় গ্রন্থ কুরআনের ৮০ তম সূরা, এর আয়াত অর্থাৎ বাক্য সংখ্যা ৪২; তবে এতে কোন রূকু তথা অনুচ্ছেদ নেই। সূরা আবাসা‌ মক্কায় অবতীর্ণ হয়েছে।
কৃপার শাস্ত্রের অর্থ ভেদ কৃপার শাস্ত্রের অর্থ ভেদ গ্রন্থটি আদি বাংলা গদ্যের নিদর্শন হলেও এটি সম্পূর্ণ রোমান হরফে লিখিত ও মুদ্রিত। এটি একটি দ্বিভাষী গ্রন্থ যার ডান পৃষ্ঠায় পর্তুগিজ ভাষায় মূল পাঠ্য এবং বাম পৃষ্ঠায় এর বাংলা তর্জমা মুদ্রিত। মূল পর্তুগিজ এবং বাংলা ভাষ্যের মধ্যে কিছু পার্থক্য পরিলক্ষিত হয়। মানোয়েল্‌ দা আসুঁসাঁউ মূল পর্তুগিজ অংশের লেখক হলেও কে বা কারা বাংলা ভাষ্যের অনুবাদক তা নিশ্চিত জানা যায় নি। অনুমিত হয় কোন বাঙ্গালী ধর্মান্তরিত খৃস্টান, হতে পারে, ভাওয়ালের কোন ধর্মান্তরিত আদিবাসী, এ অনুবাদ কর্মটি সম্পাদন করেছিল। ১৮৩৬ খৃস্টাব্দে চন্দননগরের ফরাসি পাদ্রী ফাদার গেরেঁ একটি পরিমার্জ্জিত সংস্করণ প্রকাশ করেন যার বাংলা অনুবাদ মূলানুগ।
গীতাঞ্জলি রবীন্দ্রনাথ ঠাকুর নিজেই "গীতাঞ্জলি"-র কবিতা ও গানগুলি ইংরেজি ভাষায় অনুবাদ করার কাজ শুরু করেছিলেন। মূল বাংলা কাব্যগ্রন্থের অন্তর্গত ৫৩টি গান "সং অফারিংস" সংকলনে প্রকাশিত হয়। তবে রবীন্দ্রনাথ নিজে সব কটি কবিতা ও গানের অনুবাদ করেননি। কয়েকটি অনুবাদ করেছিলেন ব্রাদার জেমস। ব্রিটিশ কবি ও অনুবাদক জো উইন্টার বাংলাভাষা শিখে মূল বাংলা গীতাঞ্জলি সর্বাংশে ইংরেজী ভাষায় অনুবাদ করেছেন। নিচে "গীতাঞ্জলি" কাব্যের ১২৫ সংখ্যক গানটি উদ্ধৃত করা হল:
রবীন্দ্রনাথের করা ইংরেজি অনুবাদে এটি হয়েছে ("Gitanjali", verse VII):
হগওয়ার্টস বেশিরভাগ অনুবাদে স্কুলটির নাম হিসেবে মূল নাম 'Hogwarts' বা 'হগওয়ার্টস' ব্যবহার করা হয়েছে। তবে, এজন্য শব্দটিকে অন্য ভাষায় রূপান্তর করতে হয়েছে। যেমন- আরবিতে هوغوورتس = "Hūghwūrts", রাশিয়ানে Хогвартс = "Khogvarts", জাপানিতে ホグワーツ = "Hoguwātsu")। কিন্তু কিছু কিছু অনুবাদে, 'হগওয়ার্টস' শব্দটির বদলে অন্য শব্দ ব্যবহার করা হয়েছে। যেমন- ফরাসি ভাষায় 'Poudlard' বা 'পাউডলার্দ', লাটভিয়ানে "Cūkkārpas", ডাচ ভাষায় "Zweinstein", নরওয়েজিয় ভাষায় "Galtvort", ফিনিশ ভাষায় "Tylypahka", হাঙ্গেরিয় ভাষায় "Roxfort" এবং স্লোভেনিয় ভাষায় "Bradavičarka"।
সূরা আল-গাশিয়াহ্‌ সূরা আল গাশিয়াহ্‌ (আরবি ভাষায়: اَلْغَاشِيَةِ‎) মুসলমানদের ধর্মীয় গ্রন্থ কুরআনের ৮৮ তম সূরা, এর আয়াত অর্থাৎ বাক্য সংখ্যা ২৬; তবে এতে কোন রূকু তথা অনুচ্ছেদ নেই। সূরা আল গাশিয়াহ্‌ মক্কায় অবতীর্ণ হয়েছে।
সূরা আন-নাবা সূরা আন নাবা‌ (আরবি ভাষায়: النّبا) মুসলমানদের ধর্মীয় গ্রন্থ কুরআনের ৭৮ তম সূরা; এর আয়াত অর্থাৎ বাক্য সংখ্যা ৪০, তবে এতে কোন রূকু তথা অনুচ্ছেদ নেই। সূরা আন নাবা মক্কায় অবতীর্ণ হয়েছে।
সূরা আত-তাকভীর সূরা আত-তাকভীর‌ (আরবি ভাষায়: عبس‎) মুসলমানদের ধর্মীয় গ্রন্থ কুরআনের ৮১ তম সূরা, এর আয়াত অর্থাৎ বাক্য সংখ্যা ২৯; তবে এতে কোন রূকু তথা অনুচ্ছেদ নেই। সূরা আত-তাকভীর‌ মক্কায় অবতীর্ণ হয়েছে।
সূরা আল-ইনফিতার সূরা আল-ইনফিতার‌ (আরবি ভাষায়: الانفطار‎) মুসলমানদের ধর্মীয় গ্রন্থ কুরআনের ৮২ তম সূরা, এর আয়াত অর্থাৎ বাক্য সংখ্যা ১৯; তবে এতে কোন রূকু তথা অনুচ্ছেদ নেই। সূরা আল-ইনফিতার‌ মক্কায় অবতীর্ণ হয়েছে।
সূরা আত-মুত্বাফ্‌ফিফীন সূরা আত মুত্বাফ্‌ফিফীন‌ (আরবি ভাষায়: المطفّفين‎) মুসলমানদের ধর্মীয় গ্রন্থ কুরআনের ৮৩ তম সূরা, এর আয়াত অর্থাৎ বাক্য সংখ্যা ৩৬; তবে এতে কোন রূকু তথা অনুচ্ছেদ নেই। সূরা আত মুত্বাফ্‌ফিফীন‌ মক্কায় অবতীর্ণ হয়েছে।
সূরা আল-ইন‌শিকাক সূরা আল ইন‌শিকাক (আরবি ভাষায়: الانشقاق‎) মুসলমানদের ধর্মীয় গ্রন্থ কুরআনের ৮৪ তম সূরা, এর আয়াত অর্থাৎ বাক্য সংখ্যা ২৫; তবে এতে কোন রূকু তথা অনুচ্ছেদ নেই। সূরা আল ইনশিকাক‌ মক্কায় অবতীর্ণ হয়েছে।
সূরা আত-তারিক্ব সূরা আত-তারিক্ব (আরবি ভাষায়: الطّارق‎) মুসলমানদের ধর্মীয় গ্রন্থ কুরআনের ৮৬ তম সূরা, এর আয়াত অর্থাৎ বাক্য সংখ্যা ‌১৭; তবে এতে কোন রূকু তথা অনুচ্ছেদ নেই। সূরা আত-তারিক্ব মক্কায় অবতীর্ণ হয়েছে।
তুজুক ই তৈমুরী তুজুক ই তৈমুরী (তথা ”মালফুযাত-ই তিমুরি” : ইং Malfuzat-i Timuri) সম্রাট তৈমুর রচিত আত্মজীবনীমূলক ঐতিহাসিক গ্রন্থ। সম্রাটের নির্দেশে তাঁরই নিকট থেকে প্রয়োজনীয় তথ্য-উপাত্ত নিয়ে বিজ্ঞ ও জ্ঞানী ব্যক্তিদের দিয়ে এই গ্রন্থ রচনা করা হয়েছিল। এই গ্রন্থে সম্রাটের সাত বছর বয়স থেকে জীবনের শেষ দিন পর্যন্ত বর্ণিত আছে। যেমন সর্বশেষে লেখা আছেঃ 
সম্রাট তৈমুরের-এর আমলে গ্রন্থটি চাগতাই তুর্কী ভাষায় রচিত। ইয়েমেন থেকে বইটি সংগ্রহের পর এটি ফার্সী ভাষায় অনুবাদ করেন আবু তালেব হোসেইনী। মোঘল সম্রাট শাহজাহানের আমলে এটি দ্বিতীয় দফা ফার্সিতে অনুবাদ করা হয়। এবার অনুবাদ করেন মোহাম্মদ আফজল বোখারী। এটি ইংরেজী ভাষায় অনুবাদ করেন চার্লস স্টুয়ার্ট।
গিরিশ চন্দ্র সেন তিনি কুরআন শরীফের সম্পূর্ণ অংশ, মিশকাত শরীফের প্রায় অধিকাংশ, হাদিস, তাজকিরাতুল আউলিয়া, দিওয়ান-ই-হাফিজ, গুলিস্তাঁ, বুঁস্তা, মকতুব্বত-ই-মাকদুস, শারফ উদ্দিন মুনিবী, মসনভী-ই-রুমী, কিমিয়া-ই-সাদত, গুলশান-ই-আসরার ইত্যাদিসহ বহু ইসলামি গ্রন্থ বাংলায় অনুবাদ করেন। 
তাঁর প্রথমগ্রন্থ ব্রহ্মময়ী-চরিত(জীবনী) প্রকাশিত হয় ১৮৬৯ সালে। তাঁর দ্বিতীয় গ্রন্থ 'হিতোপদেশমালা'-র গল্পগুলো ছিল কবি শেখ সাদির গুলিস্তাঁ গ্রন্থের কিছু গল্পের অনুবাদ। এটি প্রকাশিত হয়েছিল ১৮৭১ সালের ১৩ নভেম্বর ঢাকার গিরিশ প্রেস থেকে। 'ধর্ম ও নীতি' প্রকাশিত হয় ১৮৭৩ সালের ১৮ জুলাই কলকাতার ওল্ড ইন্ডিয়ান প্রেস থেকে। এরপর তিনি 'আকসিরে হেদায়েত' থেকে অনুবাদ করে প্রকাশ করেন 'ধর্ম-বন্ধু' গ্রন্থটি। এটি প্রকাশিত হয় ১৮৭৬ সালের ২০ আগস্ট কলকাতার বাহ্মসমাজ থেকে। তিনি তিন খন্ডে পারস্যের কবি হাফিজের জীবনী, নৈতিক উপদেশ ও বাণীসমূহের অনুবাদ প্রকাশ করেন। এর প্রথম খন্ড প্রকাশিত হয় ১৮৭৭ সালের ২৩ জানুয়ারি, দ্বিতীয় খন্ড প্রকাশিত হয় ১৮৯০ সালের ১ ফেব্রুয়ারি এবং তৃতীয় খন্ড প্রকাশিত হয় ১৮৯৮ সালের ১৮ অক্টোবর। তিনটি গ্রন্থই প্রকাশিত হয় কলকাতার ব্রাহ্মসমাজ থেকে। 'তাজকিরাতুল আউলিয়া' নামক গ্রন্থ থেকে তিনি মুসলিম দরবেশদের বাণীসমূহ সঙ্কলন ও অনুবাদ করে প্রকাশ করেন ১৮৭৭ সালের ১৯ আগস্ট। 'দরবেশদিগের উক্তি (তাসাউফ)' শিরোনামের এই গ্রন্থটিও প্রকাশ কয় ব্রাহ্মসমাজ থেকে। উর্দুগ্রন্থ 'আকসিরে হেদায়েত' থেকে তিনি মুসলিম দরবেশগণের বাণী সঙ্কলন ও অনুবাদ করে প্রকাশ করেন। 'নীতিমালা' শিরোনামের এই গ্রন্থটি প্রকাশিত হয় ১৮৭৭ সালের ১৯ আগস্ট। 'দরবেশদের ক্রিয়া'(তাসাউফ) প্রকাশিত ১৮৭৮ সালে এবং মুসলিম পীর-দরবেশরা কীভাবে আল্লাহ্‌র ইবাদত করার জন্য প্রস্তুত হন, নামাজ আদায় করেন ও কীভাবে তত্ত্বলাভ করেন, এ সম্পর্কিত আলোচনা বিষয়ক গ্রন্থের অনুবাদ 'দরবেশদিগের সাধন প্রণালী' প্রকাশিত হয় ১৮৭৯ সালের ৭ সেপ্টেম্বর। কুরআনের বাছাই করা আয়াতের অনুবাদ 'প্রবচনবলী (ধর্ম উপদেশ)' প্রকাশিত হয় ব্রাহ্মসমাজ থেকে ১৮৮০ সালের ২০ জানুয়ারি।
ধর্মের সমালোচনা হিব্রু ভাষায় ‘ধর্মের’ কোন অবিকল সমার্থক শব্দ নেই, এবং ইহুদি ধর্ম স্পষ্টরূপে ধর্মীয়, জাতীয়তাবাদী, বর্ণীয় কিংবা সাম্প্রদায়িক পরিচয়সমূহের মধ্যে কোন পার্থক্য দেখায় না। এই ধর্মের কেন্দ্রীয় ধারণাসমূহের মধ্যে ‘"halakha"’ (উচ্চারণ: "হালাকা বা হালাখা") অন্যতম, যার অর্থ, ‘পথ’ বা ‘পথে চলা’, যা আবার অনেকসময় ‘আইন’ হিসেবেও অনুবাদ করা হয়। এই আইন দ্বারা ধর্মীয় আচার-অনুষ্ঠান, বিশ্বাস ও দৈনন্দিন জীবনে এর প্রয়োগ নির্দেশিত হয়।
ল্য প্যতি প্র্যাঁস্‌ "ল্য প্যতি প্র্যাঁস্" একযোগে মূল ফরাসী ভাষায় এবং ইংরেজী অনুবাদে ১৯৪৩ খ্রিস্টাব্দের সেপ্টেম্বর মাসে প্রকাশ করা হয়েছিল। অদ্যাবধি ইংরেজীতে অনুবাদ করেছেন ছয় জন। এরা হলেন: ক্যাথেরিন উডস্‌, টি. ভি. এফ. কাফ, আইরিন টেস্টট-ফেরি, অ্যালান ওয়েকম্যান, রিচার্ড হাওয়ার্ড এবং ডেভিড উইলকিনসন। এ গ্রন্থটি বাংলায় বিভিন্ন হাতে অনূদিত হয়েছে। বাংলাভাষী বেলজিয়ান লেখক পল দ্যতিয়েন এ উপন্যাসিকাটি "ছোট রাজকুমার" শিরোনামে অনুবাদ করেন যা কলকাতা থেকে ১৯৭০ খ্রিস্টাব্দে প্রকাশিত হয়। বাংলাদেশে এ গ্রন্থটি ইংরেজী অনুবাদ থেকে বাংলা ভাষায় পৃথক তিনটি অনুবাদ করেছেন যথাক্রমে করেছেন মুরাদুল ইসলাম, মহসিন হাবিব এবং হায়দার আলী খান।
অসমীয়া বর্ণমালা "আসাম রাজত্বের" সময় অসমীয়া ভাষার উক্ত লিপি ব্যবহার করে বুরঞ্জি লেখা হয়েছিলো। চতুর্দশ শতকে "মাধব কান্দালি" অসমীয়া বর্ণমালা ব্যবহার করে বিখ্যাত সপ্তখন্ড রামায়ণ লিখেছিলেন। বাল্মিকির লেখা সংস্কৃত ভাষা থেকে কোন আঞ্চলিক ভাষায় রামায়নের এটিই প্রথম অনুবাদ। এরপর পঞ্চদশ ও ষোড়শ শতকে এসে "শংকরদেব" তার সমস্ত রচনা অসমীয়া বর্ণমালায় লিখেছেন। আসামের রাজা সুপাংমুংগ তথা চক্ৰধ্বজ সিংহ ( ১৬৬৩-১৬৭০) প্রথমবারের মত অসমীয়া ভাষায় লেখা মুদ্রা বের করেন।
বেউলফ সম্পূর্ণ কবিতাটি ব্রিটিশ লাইব্রেরিতে রক্ষিত নোওয়েল কোডেক্স নামে একটি পাণ্ডুলিপিতে পাওয়া যায়। মূল পাণ্ডুলিপিতে কবিতাটির কোনো শিরোনাম ছিল না। তবে এটি কাব্যের প্রধান চরিত্রের নামা নামাঙ্কিত হয়। ১৭৩১ সালে লন্ডনের অ্যাশবার্নহাম হাউস থেকে আগত একটি আগুনে পাণ্ডুলিপিটি বিশ্রীভাবে ক্ষতিগ্রস্থ হয়। উক্ত বাড়িটিতে স্যার রবার্ট ব্রুস কটনের সংগৃহীত একাধিক মধ্যযুগীয় পাণ্ডুলিপি ছিল। ১৮শ শতাব্দীর শেষ ভাগের আগে কবিতাটি পঠিত হয়নি। ১৮১৫ সালের আগে এটি সম্পূর্ণ প্রকাশিতও হয়নি। ওই বছর জোহান বুলো একটি লাতিন অনুবাদ খুঁযে পান। আইসল্যান্ডীয়-ড্যানিশ গবেষক গ্রিমার জনসন থরকেলিন ওই অনুবাদটি করেছিলেন। থরকেলিনের সঙ্গে প্রবল বিতর্কের পর বুলো ড্যানিশ ভাষায় একটি নতুন অনুবাদে সাহায্য করতে রাজি হন। অনুবাদটি করেন এন. এফ. এস. গ্রুনডটভিগ। "Bjovulfs Drape" শিরোনামে ১৮২০ সালে প্রকাশিত এই অনুবাদটি হল মহাকাব্যের প্রথম আধুনিক ভাষায় অনুবাদ।
কম্পাইলার কম্পাইলার এক ধরনের কম্পিউটার প্রোগ্রাম বা প্রোগ্রাম-সমষ্টি যা কোন কম্পিউটার ভাষা (উৎস ভাষা) থেকে অপর একটি কম্পিউটার ভাষায় (গন্তব্য ভাষা) টেক্সট অনুবাদ করে। সাধারণত কোন প্রোগ্রামের সোর্সকোড থেকে মেশিনকোডে রূপান্তরের কাজটি কম্পাইলার দিয়ে করা হয়ে থাকে। আরো নিখুঁতভাবে বলতে গেলে, কম্পাইলার সোর্সকোডকে অ্যাসেম্বলি কোডে পরিনত করে, পরবর্তীকালে অ্যাসেম্বলার অ্যাসেম্বলি কোডকে মেশিনকোড এ পরিনত করে। কম্পিউটারের মাইক্রোপ্রসেসর এই মেশিনকোড বুঝতে পারে এবং সেই অনুযায়ী কর্মসম্পাদন করে।
সমাবর্তন একটি "সমাবর্তন" (ল্যাটিন ভাষায় কনভোকেয়ার) এর অর্থ হচ্ছে "এক সাথে মিলিত হওয়া"। এটি প্রাচীন গ্রিক শব্দ ἐκκλησία এর অনুবাদ, যেখানে ἐκκλησία মানে হচ্ছে একদল মানুষ কোন নির্দিষ্ট উদ্দেশ্যকে (বেশিরভাগ সময়ে একাডেমিক উদ্দেশ্যে) সামনে রেখে একসাথে মিলিত হচ্ছে।
হ্যারি পটার বহু আকাঙ্খিত ও জনপ্রিয় বইটির প্রাঞ্জল ও সহজবোধ্য অনুবাদ সহজসাধ্য নয়, এজন্য যত্ন ও ধৈর্য প্রয়োজন। পঞ্চম বইটির রুশ অনুবাদ করেছেন ভিক্টর গোলিশেভ যিনি পূর্বে উইলিয়াম ফকনার এবং জর্জ অরওয়েলের মত লেখকের অনুবাদ করেছেন। তুর্কীতে সিরিজের দ্বিতীয় থেকে পঞ্চম বইয়ের অনুবাদ করেছেন সেভিন ওকায়, যিনি তুরস্কের একজন জনপ্রিয় সাহিত্য সমালোচক এবং সাংস্কৃতিক ভাষ্যকার। প্রয়োজন অনুসারে এসব অনুবাদ পাঠকের কাছে পৌছাতে ইংরেজি বইয়ের চেয়ে বেশী সময় নেয়, যার কারণে অ-ইংরেজি ভাষী দেশেও ইংরেজি সংস্করন ভালই বিক্রি হয়। সারা বিশ্বে বইটির এতই জনপ্রিয়তা যে সিরিজটির পঞ্চম বইয়ের ইংরেজি সংস্করন ফ্রান্সে বিক্রির তালিকায় শীর্ষে ছিল যা কোন ইংরেজি বইয়ের জন্য প্রথম ঘটনা। কোন কোন দেশে মূল অনুবাদের আগেই চোরাই অনুবাদ বাজারে চলে আসে, এবং কোন কোন স্থানে, যেমন শ্রীলঙ্কায় চোরাই করা সংস্করনই একমাত্র স্থানীয় অনুবাদ।
দেবীমাহাত্ম্যম্ ভারততত্ত্ববিদেরা "দেবীমাহাত্ম্যম্" গ্রন্থটিকে পুরাণ সাহিত্যের একটি অত্যন্ত গুরুত্বপূর্ণ অংশ মনে করেন। এই কারণে ঊনবিংশ শতাব্দীর প্রথম ভাগেই বিভিন্ন ইউরোপীয় ভাষায় এই গ্রন্থের অনুবাদ প্রকাশিত হয়। ১৮২৩ সালে গ্রন্থের ইংরেজি অনুবাদ প্রকাশের পর ১৮২৪ সালে ফরাসি ভাষায় "দেবীমাহাত্ম্যম্"-এর উদ্ধৃতাংশ সহ ব্যাখ্যা প্রকাশিত হয়। ১৮৩১ সালে এই গ্রন্থটি লাতিন ও ১৮৫৩ সালে গ্রিক ভাষায় অনূদিত হয়।
ইসলাম প্রত্যেক মুসলিমই কুরআনের কিছু অংশ এর মূল ভাষা আরবিতে মুখস্থ করে থাকেন, কমপক্ষে যেটুকু আয়াত নামাজ আদায়ের জন্য পড়া হয়। সম্পূর্ণ কুরআন মুখস্থকারীদের হাফিজ (সংরক্ষণকারী) বলা হয়। মুসলিমরা আরবি কুরআনকেই কেবলমাত্র নিখুঁত বলে বিশ্বাস করেন। সকল অনুবাদ মানুষের কাজ বিধায় এতে ভুল-ত্রুটি থাকার সম্ভাবনা থেকে যায় এবং বিষয়বস্তুর মূল প্রেরণা ও সণেটিক উপস্থাপনা অনুবাদকর্মে অনুপস্থিত থাকতে পারে বিধায় অনুবাদসমূহকে কখনোই আরবি কুরআনের সমতুল্য ও সমান নিখুঁত গণ্য করা হয় না, বরং এগুলোকে সর্বোচ্চ ‘অর্থানুবাদ’ হিসেবে অভিহিত করা হয়।
বাংলা ভাষায় বাইবেল অনুবাদসমূহ ইস্ট ইন্ডিয়া কোম্পানির ন্যাথানিয়েল বি. হ্যালহেড ব্রিটিশ কর্মচারীদের জন্য ১৭৭৬ সালে একটি বাংলা ব্যাকরণ পুস্তক প্রকাশ করেন। শ্রীরামপুরের খ্রিস্টান ধর্মপ্রচারক উইলিয়াম কেরি বাংলা ভাষায় বাইবেল অনুবাদ করেন এবং ১৭৯৩ ও ১৮০১ সালে এটি প্রকাশ করেন। বাংলাদেশে ব্যবহৃত বাইবেলের বাংলা "সাধু রীতি"র অনুবাদ কেরির সংস্করণ থেকেই উদ্ভূত, যেখানে বাংলা "চলিত রীতি"র সংস্করণগুলি নবতর অনুবাদ।
কুরআনের সমালোচনা ও খণ্ডন কুরআনের সমালোচকদের এই সমালোচনার জবাবে মুসলিম ব্যাখ্যাকারগণ বলেন যে, নিকটবর্তী আসমান ছাড়া অন্য কোন আসমানে তারকা বা নক্ষত্র নেই, এমন দাবি কুরআনের কোথাও করা হয় নি। যেহেতু, নিকটবর্তী আসমান পৃথিবীর মানুষদের দ্বারা দৃষ্ট হয়, তাই এই আসমানের ব্যাপারটিকেই কুরআনে উচ্চকিত করা হয়েছে। আর সম্ভবত এ কারণেই অন্যান্য আসমানে তারকারাজির উপস্থিতির বিষয়ে মৌনতাবলম্বন করা হয়েছে। আসমানে তারকারাজির সৃজন সৌন্দর্যবর্ধনের একটি অনুষঙ্গ। কুরআনে এ দিক টির উপর আলোকপাত করা হয়েছে। তারকারাজির অন্য কোন ভূমিকা নেই- এমন কথাও কুরআন দ্বারা প্রমাণিত হয় না।
কুনার প্রদেশ কান্দাহারে গ্রীক ও আরামীয় ভাষায় লিখিত একটি পূর্ণ আডিক্ট, মরিয়ানের সম্রাট অশোক, গ্রিক ভাষায় এডিক্ট 13 এর একটি খণ্ড, এবং কন্দহারে আবিষ্কৃত হয়েছে। অত্যাধুনিক দার্শনিক পদগুলির সাহায্যে এটি চমৎকার ক্লাসিক্যাল গ্রিক ভাষায় লিখিত হয়। এই শ্লোকে, অশোক ইউসেবিয়া ("ধার্মিকতা") শব্দটি ব্যবহার করেন যা প্রকাশ্যে তাঁর অন্যান্য প্রবন্ধের সর্বজনীন "ধর্ম" এর গ্রিক অনুবাদ হিসাবে অনুবাদ করেছেন:
উপনিষদ্‌ ফরাসি প্রাচ্যবিদ আব্রাহাম হায়াসিন্থ অ্যানকুটিন-দুপেরন ১৭৫৫ থেকে ১৭৬১ সাল পর্যন্ত ভারতে বাস করেছিলেন। ১৭৭৫ সালে তিনি ম জেন্টিলের কাছ থেকে উপনিষদের একটি পাণ্ডুলিপি পান এবং এটিকে ফরাসি ও লাতিনে অনুবাদ করেন। লাতিন অনুবাদখানি ১৮০২-০৪ সালে "Oupneck'hat" নামে দুই খণ্ডে প্রকাশিত হয়। ফরাসি অনুবাদটি প্রকাশিত হয়নি। ১৮৩২ সালে উপনিষদ্‌ প্রথম জার্মান ভাষায় অনূদিত হয় এবং ১৮৫৩ সালে রোরের ইংরেজি সংস্করণটি প্রকাশিত হয়। তবে ম্যাক্সমুলারের ১৮৭৯ ও ১৮৮৪ সালের সংস্করণ দুটিই উপনিষদের প্রথম প্রথামাফিক ইংরেজি অনুবাদ। এই সংস্করণদুটিতে মোট বারোটি মুখ্য উপনিষদ্‌ অনূদিত হয়। এরপর উপনিষদ্‌ দ্রুত ডাচ, পোলিশ, জাপানি ও রাশিয়ান ভাষায় অনূদিত হয়।
কারণ্ডব্যূহসূত্র অষ্টম শতব্দীতে কারণ্ডব্যূহসূত্র জিনমিত্র তিব্বতী ভাষায় জা-মা-তোগ-ব্কোদ-ব্কোদ-পা-শেস-ব্যা-বা-হেগ-পা-ছেন-পো'ই-ম্দো () নামে অনুবাদ করেন। পরবর্তীকালে ১০০০ খ্রিষ্টাব্দে তিয়েন-সি-ত্সাই তিব্বতী ভাষা থেকে চীনা ভাষায় এই গ্রন্থের অনুবাদ করেন।
বুলেন্ত এজেভিত বুলেন্ত এচেভিত শুধু রাজনীতিবিদই ছিলেন না বরং একজন লেখক ও কবিও ছিলেন বটে। তিনি রবীন্দ্রনাথ ঠাকুর, টি এস এলিয়ট এবং বার্নার্ড শ'র লেখা তুর্কি ভাষায় অনুবাদ করেন। এছাড়া সংস্কৃত ভাষার পাণ্ডুলিপি, ভগবৎগীতাও তিনি তুর্কি ভাষায় অনুবাদ করেন। ।
হীনযান কুমারজীব ও অন্যান্য অনুবাদকেরা ধ্রুপদি চীনা ভাষায় ‘হীনযান’ শব্দটির অনুবাদ করেছেন ‘ক্ষুদ্র যান’ (小 অর্থে ‘ক্ষুদ্র’, 乘 অর্থে ‘যান’)। যদিও তার আগেও এই শব্দটির অধিকতর যথার্থ অনুবাদ করা হয়েছিল। মোঙ্গোলীয় ভাষাতেও ‘হীনযান’ শব্দটির অনুবাদ ("বাগা হোলগোন") করা হয়েছে ‘ক্ষুদ্র’ বা ‘হীনতর’ যান অর্থেই। অন্যদিকে তিব্বতি ভাষায় ‘হীনযান’ বোঝাতে দুটি শব্দ প্রচলিত রয়েছে। তার মধ্যে "থেগ চুং" শব্দটির অর্থ ‘ক্ষুদ্র যান’ এবং "থেগ দ্মান" শব্দটির অর্থ ‘হীনতর যান’ বা ‘হীনতর আধ্যাত্মিক পথ’।
বৌদ্ধধর্মের ইতিহাস মধ্য এশিয়া মূলত পূর্ব দিকে বৌদ্ধ ধর্ম প্রসারে প্রধান ভূমিকা পাল করেছিল। চৈনিক ভাষায় বৌদ্ধ ধর্মীয় গ্রন্থ রূপান্তরকারি ছিলেন পারস্য রাজপুত্র আন শিগাও (১৪৮ খৃষ্টাব্দ) আর তাঁর অনুবাদ কর্মে সহযোগী ছিল আন জুয়ান, এছাড়াও বৌদ্ধ ভিক্ষু লোকক্ষেমা যিনি ছিলেম ইয়ুয়েঝি জাতিগোষ্ঠীর লোক, তিনিও অনেক ভারতীয় ভাষায় রচিত বৌদ্ধ গ্রন্থ চৈনিক ভাষায় রূপান্তর করেন। পাশাপাশি সোগ্‌দা জাতিগোষ্ঠী থেকে উঠে আসা ঝি কিয়ান ও ঝি ইয়াও এর মতো বৌদ্ধ ভিক্ষুরাও চীনা ভাষায় বৌদ্ধ গ্রন্থ অনুবাদে অনন্য ভূমিকা পালন করেছিল।
কুরআনের সমালোচনা ও খণ্ডন কুরআনে সপ্তাকাশ বলতে কী বুঝানো হয়েছে, তা স্পষ্ট নয়। মরিস বুকাইলি তাঁর বইতে মন্তব্য করেছেন, সম্ভবত 'সাত' সংখ্যা দ্বারা পৃথিবীর বিভিন্ন ভাষায় 'অগণিত' ,'বহু', 'অনেক' ইত্যাদি বুঝানো হয়। আরবি ভাষাও এর ব্যতিক্রম নয়। বুকাইলির মতে, 'সাত আকাশ' দ্বারা কুরআনে 'বহু সংখ্যক আকাশ' বুঝানো হয়েছে। বিশ্বজগতে যে বহু সংখ্যক গ্যালাক্সি রয়েছে, কুরআন সেদিকেই ইঙ্গিত করেছে 'সাত আকাশ' দ্বারা।
কুরআনের সমালোচনা ও খণ্ডন ইসলামের অনুসারীদের নিকট কুরআন সম্পূর্ণ নির্ভুল গ্রন্থ। কেননা, এটি বিশ্ব জগতের প্রভু আল্লাহর তাআলার পক্ষ থেকে আগত বাণী, যাতে ভুল বা দ্বন্দ্বের কোন অবকাশ থাকতে পারে না। তাই, কুরআনের বিরুদ্ধবাদীদের জবাবে তারা বলেন, কুরআন সংকলনের ক্ষেত্রে যে অপরিসীম সতর্কতা অবলম্বন করা হয়েছে, তা বিশ্বের ইতিহাসে নজিরবিহীন। এরকম সতর্কতা আর দ্বিতীয় কোন গ্রন্থের ব্যাপারে পাওয়া যায় না।
কুরআনের সমালোচনা ও খণ্ডন কুরআনের ভাষ্যকারগণ দাবি করেন, কুরআনে সূর্য ও চন্দ্রের আলোর প্রকৃতি নিয়ে বিজ্ঞানবিরোধী কোন বক্তব্য নেই, বরং এ বিষয়ে চমকপ্রদ তথ্য বর্ণিত আছে, যা সপ্তম শতকের কোন গ্রন্থের কাছ থেকে জানতে পারাটা অলৌকিক বিষয়।
কুরআনের সমালোচনা ও খণ্ডন কুরআন খ্রিষ্টধর্মের ত্রিত্ববাদের সমালোচনা করতে গিয়ে বলেছে, খ্রিষ্টানগণ ত্রিত্ববাদের অংশ হিসেবে মরিয়মকে অন্তর্ভুক্ত করেছে। সমালোচকগণ বলেন, খ্রিষ্টানদের ত্রিত্ববাদের ভিত্তি হলো সর্বশক্তিমান পিতা, পুত্র ও পবিত্র আত্না- এই তিন সত্তা ঈশ্বরেরই তিন রকম প্রকাশ। এখানে, যিশুর মাতা মেরি বা মরিয়মের কোন অংশ নেই। ত্রিত্ববাদ নিয়ে কুরআন স্পষ্ট কোন ধারণা রাখত না বলেই এ ধরনের অসঙ্গতি কুরআনে লক্ষ্য করা যায়।
গ্লোমি সানডে সংবাদমাধ্যমে হাঙ্গেরীয় আত্মহত্যার গানটি প্রচার পাওয়ার পরপরই বিভিন্ন ভাষায় এটি অনুবাদ করে রেকর্ড করা হয়। ১৯৩৫ সালে পয়টর লেসচেনকো রুশ ভাষায় "Мрачное воскресенье" (গ্লোমি সানডে) শিরোনামে প্রকাশ করে। ১৯৩৬ সালের ২৮ ফেব্রুয়ারি দামিয়া “সমব্রে দিমানসি” শিরোনামে ফ্রান্সে গানটি রেকর্ড করেন। জাপানি ভাষায় "暗い日曜日" (কুরাই নিচিওবি) শিরোনামে ১৯৩৬ সালে নরিকো আওয়ায়া গানটি প্রথম রেকর্ড করেন। জাপানি ও ফ্রান্স দুই সংস্করণই ইংরেজিতে “ডার্ক সানডে” নামে অনুবাদ করা হয়।
অশোকাবদান অশোকাবদান বহু বৌদ্ধ প্রবাদ ও কাহিনীর সংগ্রহ হিসেবে পরিচিত দিব্যাবদান গ্রন্থের একটি অংশ বিশেষ। এই গ্রন্থে মথুরা নগরী ও তার বৌদ্ধ ভিক্ষু ও বিহারের প্রশংস করা হয়েছে বলে জঁ পৃজ্যিলুস্কির মত দিয়েছেন যে, মথুরা অঞ্চলের বৌদ্ধ সন্ন্যাসীরা এই গ্রন্থ রচনা করেন। ৩০০ খ্রিস্টাব্দে ফা-হিয়েন "আ-ইয়ু ওয়াং চুয়ান" নামে এই গ্রন্থকে চীনা ভাষায় অনুবাদ করেন। ১৯২৩ খ্রিস্টাব্দে জঁ পৃজ্যিলুস্কি এই গ্রন্থটিকে ফরাসি ভাষায় এবং ১৯৮৩ খ্রিস্টাব্দে জন স্ট্রং ইংরেজি ভাষায় অনুবাদ করেন।
অশ্বঘোষ সংস্কৃত অলংকারশাস্ত্র অণুযায়ী বিচার করলে তাঁর 'বুদ্ধচরিত'-কে মহাকাব্য বলা যেতেই পারে। পরবর্তীকালে অণুমিত হয় মহাকবি কালিদাসের উপর এই মহাকাব্যের ছায়াপাত ঘটেছে। সংস্কৃত ভাষায় কাব্যটির ১৭ টি সর্গ পাওয়া গেলেও চীনা ও তিব্বতী অনুবাদে এর ২৮টি সর্গ মিলেছে, যদিও এ বিষয়ে বিতর্কের অবকাশ রয়েছে। সংস্কৃতের মূল গ্রন্থটিতে বুদ্ধের প্রথম জীবন হতে ধর্মপ্রচারের আরম্ভ পর্যন্ত কাহিনী বর্ণিত হয়েছে, আবার চীনা-তিব্বতী অনুবাদে গৌতমের বোধিলাভের কাহিনী পর্যন্ত উল্লিখিত হয়েছে। অশ্বঘোষের দ্বিতীয় গ্রন্থ 'সৌন্দরানন্দ' , বুদ্ধদেবের জীবনের কয়েকটি উল্লেখযোগ্য ঘটনার সমবায়ে কাব্যটি রচিত। 'শারিপুত্র প্রকরণ' অশ্বঘোষ রচিত একটি নাটক, এছাড়াও অশ্বঘোষের নামে 'বজ্রসূচী', ও 'সূত্রালঙ্কার' নামক দুটি গ্রন্থ প্রচলিত আছে যা আচার্য অশ্বঘোষের দ্বারা রচিত কিনা তার সুনির্দিষ্ট কোন প্রমাণ নেই।
বাংলার নবজাগরণ বিদ্যাসাগর ও অক্ষয়কুমার দুজনে মিলে ফোর্ট উইলিয়ম কলেজের পণ্ডিতবর্গ, শ্রীরামপুর ব্যাপটিস্ট চার্চের কোন কোন মিশনারি এবং রামমোহন রায় ও তাঁর বিরোধীদের গড়া ভিত্তির ওপর আধুনিক বাংলা গদ্যের সৌধ গড়ে তোলেন। তারপর সেই গদ্য প্যারীচাঁদ মিত্র , বঙ্কিমচন্দ্র চট্টোপাধ্যায়, রবীন্দ্রনাথ ঠাকুর প্রমুখের রচনার মধ্য দিয়ে নানা আকারে বিকশিত ও সমৃদ্ধ হয়। কাব্য ও নাটকে প্রতিমা-পূজা বিরোধী এবং ভাবের দিক থেকে ডিরোজিওপন্থী মাইকেল মধুসূদন দত্ত রীতি ভেঙে অমিত্রাক্ষর ছন্দ, চতুর্দশপদী বা সনেট, ব্যক্তিবাদ, জড়পার্থিবতা, দেশপ্রেমিকতা, নারীচরিত্রের প্রাধান্য ও নাটকে তীক্ষ্ম, তীব্র সংঘাতের উপাদানের প্রবর্তন করেন। তাঁর রীতির অনুসরণে অচিরেই বহু নাট্যকার ও অপেক্ষাকৃত নিম্ন মানের কবির আবির্ভাব ঘটে। সাহিত্য পরিমণ্ডলের কথা ছেড়ে দিলেও বিজ্ঞান, ইতিহাস ও দর্শনের ক্ষেত্রে খ্যাতি অর্জন করেন মধুসূদন গুপ্ত,মহেন্দ্রলাল সরকার ,জগদীশ চন্দ্র বসু , প্রফুল্লচন্দ্র রায় , রাজেন্দ্রলাল মিত্র , রমেশচন্দ্র দত্ত , দ্বিজেন্দ্রনাথ ঠাকুর ও কৃষ্ণকমল ভট্টাচার্য্য। মধুসূদন গুপ্ত ছিলেন প্রথম হিন্দু যিনি শবব্যবচ্ছেদ করেন। ভাই গিরিশচন্দ্র সেন ইসলামি বিষয়ে জ্ঞানচর্চায় নিয়োজিত হন। তিনি ইসলামি ঐতিহ্যের ব্যাখ্যা-বিশ্লেষণে বহু সংখ্যক গ্রন্থ ও জীবনী রচনা করেন। এ ক্ষেত্রে তাঁর সবচেয়ে গৌরবময় জীবনকর্ম হলো পবিত্র কুরআনের সটীক বাংলা অনুবাদ (১৮৮৬)। বাংলা ভাষায় এ ধরনের কাজ তিনিই প্রথম করেন। নবজাগরণর আরেক বৈশিষ্ট্যময় চরিত্র হলেন অক্ষয়কুমার দত্ত। ফরাসি বুদ্ধিবৃত্তিক নবজাগরণ যুগের দার্শনিকদের মতো বাংলার নবজাগরণয় তিনি ও অন্যান্য বিদ্বৎজন ছিলেন বেশিরভাগ ক্ষেত্রেই শৌখিন অনুসন্ধানী, ঠিক জ্ঞানের কোন সুনির্দিষ্ট ক্ষেত্রে একান্তভাবে নিবেদিত বিশারদ নন। তাঁরা বস্তুত জ্ঞানচর্চার নানা ক্ষেত্রে এভাবেই কাজ করেন। রাজেন্দ্রলাল মিত্রের বিবিধার্থসংগ্রহ (১৮৫০-এর দশক) ও রহস্যসন্দর্ভ (১৮৬০-এর দশক) এবং বঙ্কিমচন্দ্রের বঙ্গদর্শন (১৮৭০-এর দশক) আর সেই সাথে এ ধরনের আরও অনেক কাজ উল্লিখিত অভিমত বা পর্যবেক্ষণেরই সাক্ষ্য।
শ্রীকৃষ্ণবিজয় মালাধর বসুর আগে কেউই সংস্কৃত থেকে বাংলা বা অন্য কোনো আঞ্চলিক ভাষায় ভাগবত অনুবাদ করেননি। সেই অর্থে, মালাধর বসুই ভাগবত অনুবাদ-ধারার প্রবর্তক। তিনি মধ্যযুগের বাংলা ভাষায় প্রচলিত পাঁচালীর ঢঙে শ্রীকৃষ্ণবিজয় রচনা করেন। কৃত্তিবাস ওঝার শ্রীরাম পাঁচালীর মতো তাঁর শ্রীকৃষ্ণবিজয়েও বাঙালিয়ানা ও বাঙালি সমাজের প্রতিচ্ছবি দেখা যায়।
ফিকহ ইসলামের সকল বিধানের মৌলিক উৎস চারটি। এই চারটি উৎস ছাড়া কোন বিধান কোন বিধান প্রণয়ন সম্ভব নয়। এই চারটি উৎস হলো: কুরআন, হাদিস, ইজমা, কিয়াস। এই চারটি মৌলিক উৎস ছাড়াও অন্যান্য কিছু উৎসও রয়েছে। 
ইসলামি আইনের মূল ভিত্তি ও উৎস হলো কুরআন। ইসলামি আইনবিজ্ঞানে কুরআনের অবস্থান হলো প্রচলিত আইনবিজ্ঞানে সংবিধানের অবস্থানের মতো। কুরআনে বেশিরভাগ আইনের ক্ষেত্রেই সংক্ষিপ্ত মৌলিক আলোচনা করা হয়েছে। যেমন, কুরআনে নামাজ ও যাকাতের আদেশ করা হয়েছে। কিন্তু এগুলোর সময়, পরিমাণ ও নিয়ম-কানুন সম্পর্কে বিস্তারিত আলোচনা করা হয়নি। তবে কিছু কিছু ক্ষেত্রে কুরআনে বিস্তারিত আলোচনা করা হয়েছে। যেমন মৃত ব্যক্তির সম্পত্তি বন্টন, হদ এবং যে সকল নারীদের সাথে বিবাহ অবৈধ। কুরআনে যেসব বিষয়ে বিস্তারিত আলোচনা করা হয়নি সেগুলো জানার জন্য হাদিসের সহায়তা নিতে হয়।
কুরআন ইসলামী ইতিহাস অনুসারে দীর্ঘ তেইশ বছর ধরে খণ্ড খণ্ড অংশে এটি ইসলামের নবী মুহাম্মাদের নিকট অবতীর্ণ হয়। ইসলামের অনুসারীরা কুরআনকে একটি পুর্ণাঙ্গ জীবন বিধান বলে বিশ্বাস করে। কুরআনে সর্বমোট ১১৪টি সূরা আছে। আয়াত বা পঙক্তি সংখ্যা ৬,২৩৬ টি। এটি মূল আরবি ভাষায় অবর্তীর্ণ হয়। মুসলিম চিন্তাধারা অনুসারে কুরআন ধারাবাহিকভাবে অবর্তীর্ণ ধর্মীয় গ্রন্থগুলোর মধ্যে সর্বশেষ এবং গ্রন্থ অবতরণের এই ধারা ইসলামের প্রথম বাণীবাহক আদম থেকে শুরু হয়। কুরআনে অনেক ঐতিহাসিক ঘটনার উল্লেখ রয়েছে যার সাথে বাইবেলসহ অন্যান্য ধর্মীয়গ্রন্থের বেশ মিল রয়েছে, অবশ্য অমিলও কম নয়। তবে কুরআনে কোনও ঘটনার বিস্তারিত বর্ণনা নেই। ইসলামী ভাষ্যমতে কুরআন অপরিবর্তনীয় এবং এ সম্পর্কে মুসলিমরা কুরআনের সূরা আল-হিজরের (১৫ নং সূরা), ৯ নং আয়াতের কথা উল্লেখ করে থাকে, এবং তা হল:
বাইত আল কুরআন আল হায়াত জাদুঘর এই কমপ্লেক্সের সবচেয়ে স্বীকৃত প্রতিষ্ঠান। এতে দুইটি তলায় দশটি হল রয়েছে। এসব হলে হিজরি প্রথম শতাব্দী থেকে শুরু করে বিভিন্ন যুগে লিখিত কুরআনের পাণ্ডুলিপি রক্ষিত রয়েছে। মক্কা, মদিনা, দামেস্ক, বাগদাদে পার্চ‌মেন্ট কাগজে লিখিত পাণ্ডুলিপি এখানে রক্ষিত রয়েছে। পাণ্ডুলিপির সুরক্ষার জন্য বিশেষ প্রক্রিয়ায় সংরক্ষণ করা হয়। দুর্লভ পাণ্ডুলিপির মধ্যে ১৬৯৪ খ্রিষ্টাব্দে জার্মানিতে মুদ্রিত কুরআনের একটি পাণ্ডুলিপি রয়েছে। ৯৫৫ খ্রিষ্টাব্দে সুইজারল্যান্ডে ল্যাটিন ভাষায় অনূদিত কুরআনের পাণ্ডুলিপি জাদুঘরে রয়েছে। এটি কুরআনের প্রাচীনতম অনুবাদগুলোর অন্যতম। খলিফা উসমানের আমলে লিখিত কুরআনের পাণ্ডুলিপি এখানে রক্ষিত আছে। এছাড়াও কিছু ক্ষুদ্র আকারের কুরআনের পাণ্ডুলিপি রয়েছে যা পড়ার জন্য আলোকীয় যন্ত্রের প্রয়োজন হয়।
সুসমাচার ইসলাম ধর্মে "ইঞ্জিল" (আরবি: إنجيل) নামে একটি বইয়ের উল্লেখ আছে। ইসলাম মতে, এই বইটি ঈশ্বর যিশুর কাছে প্রকাশ করেছিলেন। ইঞ্জিল শব্দটি কোনো কোনো অনুবাদে 'গসপেল' অর্থাৎ সুসমাচার হয়েছে। "কুরআন"-এ যে চারটি বইকে আল্লাহ্‌-কর্তৃক প্রকাশিত বলে উল্লেখ করা হয়েছে, এটি তার একটি। তবে ইসলাম মতে, পরবর্তী যুগে ইঞ্জিলের কথা পালটে দেওয়া হয়েছিল। তাই ঈশ্বর নবী মুহাম্মদ (সাঃ) 'কে পাঠিয়েছিলেন শেষ বই "কুরআন" প্রকাশ করার জন্য।
জিনমিত্র জিনমিত্র একজন ভারতীয় বৌদ্ধ পন্ডিত ছিলেন যিনি তিব্বত সম্রাট খ্রি-স্রোং-ল্দে-ব্ত্সানের শাসনকালে তিব্বতের সম-য়ে বৌদ্ধবিহারে যাত্রা করে জ্ঞানগর্ভ ও দেবচন্দ্র নামক ভারতীয় বৌদ্ধ পন্ডিতদের সাথে কারণ্ডব্যূহসূত্র ও মহাযান মহাপরিনির্বাণ সূত্র সহ বেশ কিছু সংস্কৃত গ্রন্থের তিব্বতী ভাষায় অনুবাদ করেন। তিনিয়াচার্য দানশীল ও শীলেন্দ্রবোধি নামক ভারতীয় বৌদ্ধ পন্ডিতদের সাথে একটি সংস্কৃত-তিব্বতী অভিধান রচনা করেছিলেন এবং নাগার্জুন রচিত প্রতীত্যসমুৎপাদহৃদয়কারিকা নামক গ্রন্থটির তিব্বতীতে অনুবাদ করেছিলেন। তিব্বতী পন্ডিত জ্ঞানসেনের সাথে তিনি অভিধর্মসমুচ্চয়ব্যাখ্যা নামক গ্রন্থের তিব্বতী ভাষায় অনুবাদ করেছিলেন।
জাবালোপনিষদ্‌ "জাবালোপনিষদ্‌" ২০টি সন্ন্যাস উপনিষদের অন্যতম। ১৬৫৬ সালে সুলতান মহম্মদ দারা শিকো ৫০টি উপনিষদ্‌ সংকলিত করে "ওউপানেখট" ("Oupanekhat") শিরোনামে ফারসি ভাষায় প্রকাশ করতে সহায়তা করেন। এই সংকলনে "জাবালোপনিষদ্‌" গ্রন্থটির নাম "দ্‌জাবাল" ("Djabal") ও সংখ্যা ২৯। ১৮০১-০২ সালে ফারসি অনুবাদটি অবলম্বনে অ্যানকুটিল ডু পেরোন গ্রন্থটি লাতিন ভাষায় অনুবাদ করেন। এই অনুবাদে তিনি বলেছিলেন, ভারতীয়রা সর্বদা এই উপনিষদ্‌গুলির সংকলন পাঠ করেন। তাঁরা “জানেন যে, এগুলি ধর্ম সম্পর্কে শ্রেষ্ঠ গ্রন্থ।” অ্যানকুটিলের অনুবাদের মাধ্যমে উপনিষদ্‌গুলি আর্থার সোপেনহায়ার ও অন্যান্য পাশ্চাত্য দার্শনিকদের দৃষ্টিগোচর হয়।
কুরআনের সমালোচনা ও খণ্ডন চন্দ্র পৃথিবীর একমাত্র প্রাকৃতিক উপগ্রহ। সৃষ্টির আদিকালে পৃথিবী সূর্য থেকে বিচ্ছিন্ন হয়ে প্রচণ্ড দ্রুত গতিতে ঘূর্ণায়মান থাকায় এর একটি অংশ ছিটকে বেরিয়ে আসে এবং মহাকর্ষ নিয়মানুযায়ী পৃথিবীর চারিদিকে আবর্তন করতে থাকে। এ আবর্তন কোটি কোটি বছর যাবৎ চলে আসছে, এতে কোন বিঘ্ন ঘটে নি। ইত্যবসরে, চন্দ্রের বিদীর্ণ হয়ে যাওয়া বা চন্দ্রের কোন অংশের ভেঙে যাবার কোন ঘটনা বৈজ্ঞানিকভাবে বা ঐতিহাসিকভাবে প্রমাণিত হয় নি। কিন্তু কুরআনে চন্দ্র বিদারণ সম্পর্কে বলা হয়েছে যে, একটি অলৌকিক ঘটনা হিসেবে মক্কাবাসীদের নিকট মুহাম্মাদ (সা) চন্দ্রকে দ্বিখণ্ডিত করে দেখান। কুরআনের বিরুদ্ধবাদীরা বলেন, চন্দ্রের বিদারণ সম্পর্কে কুরআনের এমন বর্ণনা ভিত্তিহীন।
আব্দুল্লাহ ইউসুফ আলী তার কুরআনের অনুবাদ সমগ্র বিশ্বে, বিশেষত ইংরেজী ভাষাভাষীদের কাছে ব্যাপকভাবে পরিচিত । আধুনিক যুগের ইসলামী চিন্তাবিদগণ তার আনুবাদকর্মকে অধিকতর গ্রহনযোগ্য বলে মনে করেন । আলী বৃটিশ ইন্ডিয়ার বোম্বেতে (বর্তমানেঃ মুম্বাই) একটি ধনাঢ্য মুসলিম পরিবারে জন্ম গ্রহণ করেন । ছোটবেলায় আলী ইসলামী শিক্ষায় শিক্ষিত হন, যার ফলে তিনি পুরো কুরআন মুখস্থ করতে স্বক্ষম হন । তিনি ইংরেজী এবং আরবী উভয় ভাষাতেই অনর্গল কথা বলতে পারতেন । তিনি ইংরেজী সাহিত্যের ছাত্র ছিলেন এবং ইউনিভার্সিটি অব লীডসহ ইউরোপের বিভিন্ন ইউনিভার্সিটিতে পড়াশুনা করেন । তিনি নিজেকে কুরআন সাধনায় নিয়োজিত করেন এবং ইসলামের প্রাথমিক যুগে লিখিত ব্যাখ্যাগুলো অধ্যায়ন করেন ।
অনুবাদ গবেষণাগারে গবেষণার মতো অনুবাদ চর্চায় প্রাথমিক পদ্ধতি কতকগুলি স্তর পরম্পরার মধ্য দিয়ে সাধিত হয়। 
১) এখানে সর্বাগ্রে কোন মূলপাঠ থেকে লক্ষ্য ভাষায় অনুবাদের বিষয় নির্বাচন করতে হয়। 
২) লক্ষ্য ভাষা ও উৎস ভাষার পারস্পরিক যোগসূত্র নির্ণয়।
৩) উভয় ভাষার ভাষাবিজ্ঞানের ধ্বনিতত্ত্ব, রূপতত্ত্ব্ব, শব্দার্থতত্ত্ব, অন্বয়তত্ত্বগত সহাবস্থান নির্ণয়। 
৪) উৎস ভাষার (মূল পাঠ্যের) ভাষিক পরিস্থিতি বা ভাষা প্রেক্ষিত লক্ষ্য ভাষায় যথাযোগ্য ভাবে তুলে ধরা। 
৫) শব্দভান্ডার বৃদ্ধির প্রচেষ্টা।
অনুবাদকের অনুবাদচর্চায় প্রতিবন্ধকতার জায়গাগুলিকে পবিত্র সরকার নির্ণয় করেছেন। সেগুলি হলঃ
১. ধ্বন্যাত্মক শব্দাবলি 
২. নিরর্থিত প্রয়োগ 
৩. বিশিষ্ট বাগধারা
৪. সংস্কৃতি-লগ্ন শব্দাবলি 
৫. পরিভাষা 
৬. শব্দঋণ 
৭. নৈকট্য জনিত প্রশ্রয় – পিতাজী ≠ পিতা। কথ্য বাংলায় পিতা শব্দের চল নেই।
৮. সমার্থক শব্দাবলি। যেমন – যুদ্ধ, লড়াই, সংগ্রাম শব্দগুলি সমার্থক কিন্তু প্রেক্ষিত অনুযায়ী শব্দগুলির অর্থের রদবদল ঘটে।
৯. ভিন্নার্থক শব্দাবলি। বিষয় প্রসঙ্গে একই উচ্চারিত এবং লিখিত শব্দের অর্থ বদলে যায়। যেমন – অঙ্ক, মাথা, কাচা ইত্যাদি শব্দ বিভিন্ন শব্দ-সংলগ্ন হয়ে বিভিন্ন অর্থ তৈরী করে।
১০. রূপকার্থ বিন্যাস
ফিকহ "ফিকহ" একটি আরবি শব্দ। এর আভিধানিক অর্থ হলো উপলব্ধি করা, গভীরভাবে কিছু বুঝতে পারা, অনুধাবন করা, সূক্ষ্মদর্শিতা ইত্যাদি। ইসলামের পরিভাষায় ফিকহ হলো এমন শাস্ত্র, যার মাধ্যমে ইসলামের উৎসমূহ তথা কুরআন ও হাদীস থেকে বিস্তারিত প্রমাণসহ ব্যবহারিক জীবনের বিভিন্ন বিধি-বিধান ও ইসলামি সমাধান জানা যায়। ফিকহ শব্দটি এই অর্থেই বেশি প্রসিদ্ধ। তবে বর্তমানে আরবি ভাষায় আইনশাস্ত্রকেই ফিকহ বলা হয়, সেটা ইসলামি আইনশাস্ত্র হোক অথবা অন্য কোন আইনশাস্ত্র হোক।
কুরআনের সংখ্যাগত বিশ্লেষণ সমালোচনাকারীরা আরো বলেন, রাশাদ খলিফার কোরানে তিনি উনি ১৯ তত্ত্বকে সার্থকতা দিতে গিয়ে ৯:১২৮ এবং ৯:১২৯ - এই আয়াতগুলো বাদ দিয়েছেন বলে অভিযোগ আছে। অথচ যে কোন সাইটের কোরানের অনুবাদে উক্ত আয়াতগুলো পাওয়া যায়। এছাড়া রাশেদ নিজের ইংরেজি অনুবাদকৃত কোরানের ‘সুরা ফুরকান’, ‘সুরা ইয়াসিন’, ‘সুরা শুরা’ এবং ‘সুরা তাক্ভির’-এর আয়াতে নিজের নাম পর্যন্ত ঢুকিয়ে দিয়ে তাঁর বক্তব্যের ‘ধর্মীয় গ্রহণযোগ্যতা’ আদায়ের চেষ্টা করেছেন। যেমন -
খলিফা নিজেও বহু জায়গায় নিজেকে 'আল্লাহর ম্যাসেঞ্জার' হিসেবে অভিহিত করেছিলেন এবং দস্তখত দিয়েছিলেন , । খলিফার নিজেকে 'আল্লাহর ম্যাসেঞ্জার' হিসাবে দাবির বিষয়টি ইসলাম অ্যাওয়ারনেস ও নলেজরাশ সহ কয়েকটি ওয়েবসাইটে সমালোচিত হয়েছে , ।
কুরআনের সমালোচনা ও খণ্ডন এখানে 'সূর্যের অস্তাচল' অনুবাদটি করা হয়েছে আরবি 'মাগরিব' শব্দ থেকে। 'মাগরিব' শব্দটি দ্বারা পশ্চিম দিক (পাশ্চাত্য) বুঝানো হয়। অন্যদিকে, সূর্যের উদয়াচল শব্দটি আরবি 'মাতলিআ-শ-শামস' এর অনুবাদে করা হয়েছে, যার পরোক্ষ উদ্দেশ্য পূর্বদিক (প্রাচ্য) বুঝানো। মূলত, যুলকারনাইন ছিলেন একজন ন্যায়পরায়ণ, পরাক্রমশালী, ভুবনজয়ী সম্রাট। তিনি প্রাচ্য ও পাশ্চাত্য সব দিক জয় করে ফেলেছিলেন। পৃথিবীর পূর্ব-পশ্চিম সব ছিল তাঁর ক্ষমতার অধীন। এ বিষয়টিই উল্লেখ করা হয়েছে আলোচ্য আয়াতগুলোতে।
আহমদ রেজা খান বেরলভী কানজুল ঈমান (Urdu and Arabic: ﮐﻨﺰﺍﻻﯾﻤﺎﻥ ) হল সুন্নি মুসলিম আহমদ রেজা খাঁন কর্তৃক ১৯১০ সালে কোরআন শরিফের উর্দূ ভাষায় অনূদিত গ্রন্থ। এটি হানাফী মাযহাবের আইনসমুহকে সমর্থন করে। এটি ভারত উপমহাদেশের সর্বাধিক পঠিত কোরআনের অনুবাদ গ্রন্থ হিসেবে বিবেচনা করা হয়।এই গ্রন্থটি ইউরোপ ও দক্ষিণ এশিয়ার বিভিন্ন ভাষায় অনূদিত হয়েছে যার মধ্যে রয়েছে ইংরেজী, হিন্দি, বাংলা, ডাচ, তুর্কী, সিন্ধি, গুজরাটী এবং পশতু। বাংলা ভাষায় কানযুল ঈমান গ্রন্থটি অনুবাদ করেছেন আল্লামা এম. এ. মান্নান।
জাকির নায়েক নায়েক দাবি করেন যে, "ডারউইন যা বলেছিলেন তা শুধু একটি তত্ত্ব মাত্র"। এমন কোন বই নেই যা ‘বিবর্তন বিষয়ক ফ্যাক্ট’ বলে – সকল বইই বলে "বিবর্তন বিষয়ক তত্ত্ব"। তিনি আরও বলেন, "পবিত্র কুরআনের এমন কোন কথা নেই, যা বিজ্ঞান এখন পর্যন্ত মিথ্যা প্রমাণ করতে পেরেছে। প্রস্তাব কুরআনের বিরুদ্ধে যায় – তত্ত্বসমূহ কুরআনের বিরুদ্ধে যায়। কুরআনে বর্ণিত বৈজ্ঞানিক সত্যগুলোর মধ্যে এমন একটিও নেই, যা প্রতিষ্ঠিত বিজ্ঞানের বিরুদ্ধে গিয়েছে - সেটা হয়তো তত্ত্বের বিরুদ্ধে গিয়ে থাকতে পারে।"।